Kanpainaurre betean | Mundua | Berria\nGaur sartuko da indarrean Espainiako Gorteetarako hauteskunde deialdia. Sanchezek jokoan du apirileko bozetan irabazitako babesa, eta ezkerra banatuago aurkeztuko da, Mas Madridek hautagaitza iragarri ondoren\nEspainiako Kongresuaren hemizikloa, iazko irudi batean. Gorteek (Kongresuak eta Senatuak) atzo izan zuten legegintzaldiko azken lan eguna. ZIPI / EFE Tamaina handiagoan ikusi\nJakina zena gibelera bueltarik gabeko egoera bat da atzodanik, eta gaur ofizial bihurtuko da: Espainiako Gorteetarako hauteskundeak heldu den azaroaren 10ean izanen dira. Pedro Sanchez jarduneko presidenteak duela astebete jakinarazi zuen inbestidura saio bat egiteko negoziazioek huts egin zutela guztiz, eta hauteskundeak eginen zirela erran zuen. Inbestidura saio baten bozketa egiteko azken eguna zen atzokoa, baina epea bukatu bitarteko egunak atzerako kontaketa hutsal bat baino ez dira izan; negoziazioei dagokienez, bederen. Izan ere, Espainiako alderdiak nahiko aktibo portatu dira azken aste honetan; adierazpen anitz egin dituzte, eta mugimendu nabarmenen bat ere gertatu da. Guztiak, heldu den hauteskundeei begira, kanpainaurre betean hasi baitira.\nLuze joanen da hauteskunde egunera arte falta den hilabete eta erdia, gertaera politiko inportanteak espero baitira bozketaren aitzineko asteetan. Lau ardatz nagusi aurreikusten dira orain: bata, Sanchezen ospeak nola eutsiko dien azaroaren 10eko bozei; bertze bat, ezkerraren banaketaren eragina; hirugarren bat, eskuina batzeko ahalegina; eta, azkenik, Kataluniako buruzagi independentisten aurkako auziaren epaia, hainbat iturriren arabera heldu den hilaren lehenbiziko erdian ematekoa direna.\nOposizioko alderdiek hauteskundeak nahi izatea leporatu diote Sanchezi, eta hark autokritika kutsu txikiena ere ez duen diskurtso bat harilkatu du azken egunotan. UP Unidas Podemosi leporatu dio inbestidurarako negoziazioak zapuztea, PPri «estatu zentzurik» ez duelako trabak paratzea, eta Ciudadanosi, berriz, kortesiazko harreman labur baten ondoren, «eskuin muturraren lagun» deitu zion berriro. Sanchezek herritarrei eskatu diena «gehiengo argiago bat» izan da, Kataluniako alderdi independentisten beharrik izanen ez duen «gobernu aurrerakoi bat» osatzeko.\nMezu bat: «egonkortasuna»\nEta kontzeptu bat errepikatu du behin eta berriz, bai Felipe VI.a erregearekin elkartu ondoren egin zuen agerraldian, bai biharamunean Kongresuan egin zuenekoan, baita Espainiako kate pribatu bati eman zion elkarrizketan ere: «egonkortasuna». Ziurrenik, Sanchezen kanpainaurreak horri helduko dio, ezkerreko erreferentzia nagusia eta eskuin muturra geldiarazteko berme bat dela baino gehiago, zentroa dela aldarrikatzeri, boto poltsa eskuinetik gizendu dezakeelakoan.\nHainbat marka egin dituen politikaria da Sanchez. 1977az geroztik PSOEk izan dituen emaitza kaskarrenak haren buruzagitzapean izan ditu —2015eko eta 2016ko Gorteetarako hauteskundeetan—; inbestidura saio bat huts egin duen hautagai bakarra izan da —birritan, gainera, 2016an eta iragan uztailean—; eta zentsura mozio baten bidez presidente hautatu duten politikari bakarra izan da 1978ko konstituzioa onartu zenetik —baita haren alderdiak hauteskundeak irabazi gabe presidentetza lortu duen bakarra ere—. Irauteko erakutsi duen abilidade horri suzko proba bat paratu dio heldu den azaroaren 10ean.\nPSOEtik ezkerrera dagoen sektorearentzat ere suzko proba bat izanen da. Are gehiago, asteburu honetan ekaitza lehertu berri denean. Iñigo Errejon Podemosen sortzaileetako batek bertze hautagaitza bat aurkeztuko duela iragarri du: Mas Madrid —Madril gehiago—. Madrilgo erkidegoko eta udaletarako aurkeztu zuten alderdia da, eta orain Gorteetarako bozetara aurkeztuko dira.\nUPren zuzeneko lehiakide bihurtuko da, baina Pablo Iglesias UPko idazkari nagusiak atzo lasai agertu nahi izan zuen. «Herritarrek beti izan dituzte aukera anitz; zatiketak ez dira gauza berria Espainiako politikan», erran zuen telebista publikoan egin zioten elkarrizketa batean. Eta eztenkada bat ere eman nahi izan zion Errejoni: «Errejonek erran zuen haiek babestuko zutela Ciudadanosek Gabilondorekin [PSOEren Madrilgo hautagaiarekin] egin zezakeen akordioa ordainetan deus eskatu gabe. Inor ez litzateke harritu behar Pedro Sanchezek hori nahiago balu».\nHain zuzen, hori da ezkerra haizatzen ari den beldurretako bat, PSOEk eta Ciudadanosek bat egitea hauteskundeen ondoren. Baina Ciudadanosek, eta eskuinak berak ere, ez dute dilema makala. Iaz Andaluziako Gobernuan osatu zuten hirukoaren aurrekaria eta Vox eskuin muturreko alderdia Kongresuan sartuko zela espero izatea, faktore garrantzitsu bat izan zen apirileko bozetan PSOE, UP eta nazio minorizatuetako nazionalista eta independentistak mobilizatzeko. PPren, Ciudadanosen eta Voxen baturak ez zuen gehiengorik osatu.\nEskuina batzeko ahalegina\nHortaz, eskuineko alderdiek ere eztabaidagai dute azaroari begira nola jokatu. Albert Rivera Ciudadanoseko buruak joan den astean erran zuen hauteskundeen ondoren PPrekin saiatuko zela gobernua osatzen. PPk hitza hartu zion, eta Nafarroan erabilitako formula Espainian erabiltzea proposatu zion; alegia, koalizioan aurkeztea, España Suma sortuta. Ciudadanosek, ordea, koalizio batean aurkeztearen eta hauteskundeen ondoren bat egitearen arteko aldea nabarmendu nahi du orain. «Diputatuak gehitu nahi ditugu, ez inputatuak; eta ustelkeriak, [babesa] gutxitu egiten du», adierazi zuen atzo Lorena Roldan Ciudadanoseko bozeramaileak. Andaluziako eredua defendatu zuen; Nafarroakoak, beraz, ez die balio Espainian.\nKanpainaurre betean daude, hortaz, alderdi guztiak. Estrategiak eta diskurtsoak gorpuzten, arerioekin eta aliatuekin aldeak nabarmentzen, eta, tarteka, eskaintzak egiten. Baina eztabaida guztiak astinduko dituen gertakari bat etortzear dago: Kataluniako lider independentisten aurkako auziari buruz Espainiako Auzitegi Gorenak eman behar duen epaia. Eskuinak diskurtso nazionalistenak hauspotuko ditu kanpainan, Kataluniako subiranistek distentsio keinurik txikiena ere jaso ez dezaten. Sanchezek errana du helburutzat duela Kataluniako alderdi independentistak gobernua osatzeko aritmetikan beharrezko ez izatea, eta autonomia kentzeko konstituzioaren 155. artikuluari zenbait aipamen egin dizkio azken aste honetan, egoki ikusiko balu eskuina bezain gogor jokatzeko gai dela erakusteko.\nBaina emaitzak hobetu nahi baditu, Sanchezek beharrezkoa du Katalunian boto gehiago lortzea, PSOEren indargune historikoetako bat izan baita, eta zaila izanen du hori makila erakutsita bakarrik. Igande honetan joanen da Kataluniara, PSC Kataluniako Alderdi Sozialistaren Arrosaren Festan parte hartzeko. Tentuz adituko dituzte guztiek jarduneko presidentearen hitzak. Kanpainaurre betean.\n«Ez gaitezen sar Espainiako erako geldiune batean»


Foru Aldundia eta Mariana Mazzucato lankidetzan ari dira Bizkaiko fiskalitatea Garapen Jasangarriko Helburuekin bateratzeko - Área de prensa - Bizkaia.eus\nForu Aldundia eta Mariana Mazzucato lankidetzan ari dira Bizkaiko fiskalitatea Garapen Jasangarriko Helburuekin bateratzeko\n2020(e)ko maiatzaren 19(a) 10:36\nBi alderdiek aukera berriak garatuko dituzte legeria fiskalean eta erakundeen eraldaketan, besteak beste osasuna, ingurumena, berdintasuna eta hezkuntza zainduko dituen hazkunde ekonomikoa lortzeko. Mariana Mazzucato ekonomialariak Londreseko University Collegeko Institute for Innovation and Public Purpouse institutua zuzentzen du, NBEk 2030 Agendan ezarritako Garapen Jasangarriko Helburuak betetzeko erreferentziazko zentroa. Unai Rementeriaren esanetan, "Mazzucato eta University College London bezalako nazioarteko erreferenteekin lan egitea berme itzela da une garrantzitsu honetan, eta Bizkaia eredu global bihur dezake".\nBizkaiko Foru Aldundiak lankidetza hitzarmen bat sinatuko du University College Londonekin, Nazio Batuen Erakundearen 2030 Agendan ezarritako Garapen Jasangarriko Helburuekin (GJH) bat datorren zerga-politika definitzeko bidean aurrera egiteko. Hala iragarri du Ahaldun Nagusiak, Unai Rementeriak, eta honakoa gogorarazi du gure legealdiko plana, Bizkaia Egiten, diseinatu genuenean, NBEren Garapen Jasangarriko Helburuekin lerrokatu genuen. Koronabirusaren krisiak arrazoia eman digu azkenean eta, batez ere, arrazoiz kargatu eta bete gara. Ezin gara edozein preziotan hazi, edozein modutan. Garapen iraunkorragoa eta inklusiboagoa behar dugu. Gizartea bezalako balio handiak zaindu eta artatu behar ditugu: osasuna, ongizatea, hezkuntza, klima, ingurumena edo berdintasuna. Legealdi honen hasieran erabaki genuen Aldundian egingo genukeen guztiak balio horiek bultzatzen lagundu beharko ligukeela, gure gizartearen balio historikoak direlako eta datozen belaunaldiei utziko diegun ondarearen zati izan behar dutelako .\nAlde horretatik, UCLrekin eta Mariana Mazzucato irakaslearekin lankidetzan arituta, GJHekin bat datorren eta Bizkairako estrategikoak diren hiru arlotako erronkei erantzungo dien zerga-politika zehaztu ahal izango da:\nErronka demografikoa (biztanleriaren zahartzea, genero-berdintasuna, jaiotza-tasa txikia, migrazioa eta pentsio-programa publiko eta pribatuen iraunkortasuna).\nKlima-aldaketa (ingurumena, gizarte-ongizatea, eremu degradatuak lehengoratzea, aztarna klimatikoa murriztea, ekonomia berriro orientatzea eta urak eta ibaiak lehengoratzea).\nJarduera ekonomikoa garatzea (berrikuntza, ekintzailetza, enpresen eta talentuaren erakarpena, mugikortasuna, energiaren sektorearekiko mendekotasuna eta industria-enpresentzako etorkizun berria bilatzea, erronka global berriei aurre egiten laguntzeko).\nLankidetza hori gertatzen da, gainera, COVID-19aren pandemiak eragindako egungo egoera ekonomiko eta sozialaren ondorioz Aldundiak zerga-tresna eraginkorrak garatu behar dituenean epe labur samarrean, susperraldi ekonomikoaren prozesua Nazio Batuen 2030 Agendaren GJHekin bat datorrela bermatzeko.\nMariana Mazzucato buru duen Institutuarekiko lankidetza\nUniversity College London erakunde akademiko publikoa da, eta NBErekin lankidetza estuan dihardu berrikuntzarako ibilbide-orrian GJH betetzeko, eta horrek posizio pribilegiatuan jartzen du ikerketa akademikoaren eta GJHen praktikaren esparruan. Erakundearen sailetako bat Institute for Innovation and Public Purpose da eta Mariana Mazzucato ekonomialari ospetsuak zuzentzen du. Lankidetza honi dagokionez Ahaldun Nagusiak honakoa adierazi du: administrazio berritzailea eta apala gara, eta ez gara lotsa gehien dakienari galdetzeko. Mariana Mazzucato irakaslea munduko ekonomialari ospetsu eta eraginkorrenetako bat da. Europako Batzordeari eta munduko hainbat gobernuri aholkuak eman dizkie, eta azken bi urteetan gure artekoa oso harreman ona da. Zuzentzen duen MOINen, berrikuntza publikoko institutuan parte hartzera gonbidatu zuen Bizkaiko Foru Aldundia, beste 22 erakunde globalekin batera, hala nola Erresuma Batuko, Singapurreko, Eskoziako edo Arabiar Emirerrietako gobernuekin, Finlandiako edo Suediako berrikuntza-agentziekin, edo Europako Inbertsio Bankuarekin batera; institutu horren helburua erakunde publikoek gizarteari balio handiagoa emateko duten eginkizuna birpentsatzea da .\nOrduan, MOIN sareak Londresen egin zuen inaugurazio-saioan, 2018ko martxoan, Bizkaiko Ahaldun Nagusiak Ekonomia Itunaren potentziala eraldaketa ekonomiko eta sozialerako tresna gisa nabarmendu zuen eta Mazzucatoren jakin-mina piztu zuen. Bizkaiak Kontzertuaren gaitasunetan sakontzeko duen interesa eta GJHekin duen lerrokatzea eta Mazzucato ikerketa hau partekatzeko prest egotea direla eta, akordio hau posible izan da. Sektore publikoa ezin da mugatu merkatuetako akatsak zuzentzera edo arriskurik gabeko negozioetara; elkarrekin sortu eta etorkizuneko merkatuei forma eman behar die, esploratuz eta ikertuz. Horrek gaitasun eta egokitzapen berriak eskatzen dizkio sektore publikoari, baita esparru berria ere , azpimarratu du Mazzucatok.\nInstitute for Innovation and Public Purpouse erakundetik, Mazzucatok ikuspegi berriak ematen ditu politika publikoetan, "new green deal" delakoaren esparruan GJHak lortzen lagun dezaten. Joera hori hazten eta gora egiten ari da mundu osoan, susperraldi ekonomikoa eta aberastasun jasangarriagoa eta inklusiboagoa sortzera bideratuta dagoen lankidetza publiko-pribatuaren bidez.\nLankidetza horren bidez, Aldundiak eta UCLk helburu bikoitza dute:\nBizkaiko hazkunde ekonomikoa Garapen Jasangarriko Helburuekin (GJH) bat etor dadin laguntzea, lurraldea New Green Dealeko benetako Living Lab bihurtuz.\nBizkaia bere politikei ikuspegi bera aplikatu nahi dien beste zerga-jurisdikzio batzuetara transferi daitekeen eredu bihurtzea.\nHorrela, Aldundiak sektore publikoak Bizkaian berrikuntza- eta inbertsio-maila jasangarri handiagoak lortzeko duen zeregina indartzea itxaroten du, maila globalean Nazio Batuen Erakundearen GJHekin bat datozen zerga-politikak diseinatzen lehen administrazio publikoa izan dadin.\nLiving Lab Bizkaian\nIkuspegi horien konbinazioa Living Lab batean garatuko da. Bertan, Foru Aldundiko eta UCLko taldeek elkarrekin lan egingo dute lurraldean balio publikoa eta hazkunde ekonomikoa sustatzeko GJHetara bideratutako politika berrien formulazioari buruz esperimentatzeko, eta ideia hauek garatuko dira:\nBalio ekonomikoa berraztertzea.\nFinantzak jasangarritasunerantz bideratzea.\nZerga-onurak eskuratu nahi dituzten zergadunek GJHak zenbateraino betetzen dituzten egiaztatzeko beharrezkoa izango den ziurtapen-prozedura sortzea.\nPlanteatutako helburuak lortzeko beharrezkoak diren baliabide tekniko eta pertsonalak emateaz gain, Aldundiak milioi erdi euroko ekarpenarekin babesten du hitzarmen hau, eta 2021. urte hasierarako lehen ondorioak prest izatea itxaroten du.\nRementeria ziur dago UCL eta Mariana Mazzucatorekin pertsonen zerbitzura dagoen berrikuntza publikoaren munduko bi erreferentek aukera berriak irekitzen lagunduko digutela, fiskalitateak ere helburu horiek lortzen lagun dezan zer egin genezakeen ikertzen lagunduko digutela. Erronka zaila bezain beharrezkoa da, eta ilusioz eta bidelagun idealekin egiten diogu aurre. Hain ospe handiko erakunde eta profesionalak gurekin egotea berme eta harro egotekoa da Bizkaiarentzat. Laborategi txiki bat gara, ezagutza eta esperientzia mundu osora esportatu ditzakeena, ondo egiten badugu. Eta Mariana Mazzucato eta University College London gurekin aritzeak esan nahi du bide onetik goazela eta erreferente izan gaitezkeela beste lurralde edo herrialde batzuentzat. Berrikuntza publikoa bultzatzeko akordio hau une garrantzitsu batean iritsi da; ziur asko, ezin genuen koronabirusaren horrelako une edo aukera nabarmenik aukeratu, administrazio guztiak gauza asko eta jarduteko modu asko birpentsatzera behartuko gaituena .\nUniversity College London Ingalaterrako hirugarren hezkuntza erakunderik zaharrena da Oxford eta Cambridgeren ondoren; munduko zortzigarren unibertsitaterik onena 2020an, QS World University Ranking sailkapenaren arabera, eta bertatik 29 Nobel saridun atera dira, Mahatma Gandhi bezalako munduko liderrez gain.\nInstitute for Innovation and Public Purpouse erakundetik, Mariana Mazzucatok Gobernu Ekintzaile gisa definitu duen rola nabarmentzen du; arlo horretan sektore publikoa eragile ekintzailea eta berritzailea izateko erronkaren buru da, gizartearen erronkei heltzeko modua berritzeko arriskua bere gain hartzen duena. Horrela, botere publikoen zeregina arriskuak onartzea ez ezik, partekatzea ere izan behar dela defendatzen du.\nUnai Rementeria (mp3 282KB)\nUnai Rementeria 2 (mp3 716KB)


Ikasturtean ikasitakoa taula gainera - Bergara - Goiena.eus\nIkasturtean ikasitakoa taula gainera\nMaite Txintxurreta 2017-06-06 14:39\nEkainaren 9an, egubakoitza, Musika eta Dantza Eskolako ikasleek ikuskizun berezia eskainiko dute (22:00etan San Martin Plazan). Estilo desberdinak jorratuko dituzte, emanaldi horretarako espresuki prestatutako koreografiak hainbat musika piezaren moldaketen doinuan dantzatuta.\nEneko Galdos irakaslearen gidaritzapean, sei urtetik gorako 50 dantzari batuko dira taula gainean (ikasleak, irakasleak zein gurasoak), 17 musikarirekin eta ahots bakarlariarekin batera.\nBergarako Musika eta Dantza Eskolan urtean zehar dantza tradizionalak lantzen dituzten arren, sormen lana ere jorratzen dute, eta egubakoitzeko ekitaldia horren erakusle izango da. Besteak beste, kalejira eta aurreskua, habanera, polka, banakoa eta arin arina dantzatuko dute, guztiak ere espresuki sortutako koreografiekin.\nDantza horiei laguntzeko, askotariko estiloetako kantuen moldaketak ere prestatu dituzte: Xabier Solanoren fandangoa, Ezpatadantza Amaya, Amélieren soinu bandako abestia, Huntza taldearen kalejira, folk musika…. ahotsa, akordeoia, flauta, dultzaina, txistua, biolina, txeloa, gitarra akustikoa, trikitia, tronpetak, bonbardinoa eta tuba eta bateria izango dira horretarako erabiliko dituzten instrumentuak.\nBeñat Kortabarria eta Alaine Egizabal arituko dira aurkezle lanetan.


'EUSKADI' ETA 'EUSKAL HERRIA', NAHAS-MAHAS | Gizartea | Berria\nAitxuri da gailur altuena (1.551) Euskadin». Halaxe dio DBH1eko Geografia eta Historiako Santillana-Zubiaren testuliburuak, Espainiaren eta Euskadiren azterketa fisikoa ataleko pasarte batean (156. orrialdea). D ereduko ikasleek erabiltzen dute liburu hori, eta, adibidez, euskal Pirinioetako gailurrak ez dira erreferentzia propio bat harentzat. Beraz, liburu horretan Hiru Erregeen Mahaia ez da Euskal Herriko gailurrik garaiena. Zehazki, mendikate nagusiak Aralar, Aizkorri, Gorbeia eta Gorobel dira harentzat. Euskal mendiak aipatzen ditu, honela: «Santanderko mendiak dituzte mendebaldean eta Pirinioak ekialdean; hain zuzen ere, horien arteko trantsizioa egiten dute. Higadurak eragin nabaria izan du inguru honetan. Ez dira altitude handiko mendiak: Aitxuri da gailurrik garaiena».


Ona abokatu bat - Italiako Abokatuak konektatuta. Handiena lege ataria italiako abokatuak.\nITALIAKO ikasgai, maila GUZTIETAN\nIzan nahi duzu infinituki eskertzen\nOrain, aldiz, Italian ikasi Zer zain zaude Berehala ikasten hasten italiako hizkuntzaNahi baduzu, dohaintza txiki bat egin laguntzeko kostuak atzean gara gure zerbitzuak eta jarraitzeko lagunduko digu gure fantasiazko bidaia irakaskuntza italiar hizkuntza eta kultura, beraz, egin dezakezu, botoia klik eginez"dohaintza". Sartu zure posta elektronikoaren helbidea blog honetan harpidetzeko eta berririk jakinarazpenak jaso ikasgai.\nNola aukeratu ona abokatu bat\nAukera ona abokatu bat funtsezkoa da arrakasta izatea defentsa beren interesak Ona abokatu bat behar dute esperientzia praktikoa izateaz gain, ona abokatu bat Hala eta guztiz ere, adina ez da gauza bakarra kontuan hartu hautatzeko prozesua abokatu batAskotan entzun dugu gazte bat bezala abokatu, gai eta prest dute arrakasta esker, ilusioa eta dedikazioa bereizten horiek.\nHorrez gain, internet onartzen du gazte askok profesionalak egiteko bere burua ezagutzen, horrela sortzen lehia gogorra oinarritutako gero, merezimendu eta ez buruzko ezagutzak dituzten pertsonen rolak, botere.\nZiurrenik gauza onena egin behar da, kontaktu profesionalak irabazi dute esperientzia jakin bat, eta, aldi berean, ez dira goialdean handi batzuk legelari, non, askotan, prezioak dirua. One garrantzitsuena kontuan hartu behar dira alderdi aukera abokatu bat da, gaitasun hori ditu berariazko eremu kezka hori zure kasua. Be wary edonork esaten dute gaitasun profesionalak edo onartzen duten lana eskatu gabe galdera gehiegi. Bikaintasuna lanbidea abokatu iristeko banakako esperientziak mota jakin bat eta hormigoizko bertan hasiko fasea aztertzeko eta ulertzeko gai lotuta hainbat kasutan azpian kontuan.\nಬ್ಯಾಂಕೊ ಡೆಲ್ ಆಹಾರ ಬ್ಯಾಂಕ್


Border Jack (Border Collie-Jack Russell Mix) informazioa, txakurkumeak, argazkiak - Txakurrak\nBorder Jack, adimenagatik, atletismoagatik eta izaera ausartagatik ezaguna, bi arraza puruen arteko muga ertaina da: Border Collie eta Jack Russell Terrier. Txakurraren buruak zabalera ertaina du, bere muturra sudur beltzarekin eta almendra itxurako begi ilunekin ondo definituta dagoen bitartean. Belarriak aldakorrak izan daitezke ...\nBorder Jack, adimenagatik, atletismoagatik eta izaera ausartagatik ezaguna, bi arraza puruen arteko muga ertaina da: Border Collie eta Jack Russell Terrier. Txakurraren buruak zabalera ertaina du, bere muturra sudur beltzarekin eta almendra itxurako begi ilunekin ondo definituta dagoen bitartean. Bere belarriak aldakorrak izan daitezke - batzuek belarri disketeak izan ditzakete eta beste batzuek tente dituzte.\nBorder Jack Pictures\nBorder Collie Jack Russell Mix Dog\nBorder Collie Jack Russell Mix Puppies\nBorder Collie Jack Russell Mix Tamaina\nBorder Jack Dog\nBorder Jack Irudiak\nJack Russell Border Collie Mix\nBeste izen batzuk Border Collie-Jack Russell Terrier nahasketa\nBerokia Motza, trinkoa, leuna / lodia, geruza bikoitza; ile-marjak ager daitezke bularrean, hanketan eta zangoetan\nKolore Zuria, merle, trikolorea, brindle, marroia, urdina, beltza, marroia eta zuria, beltza eta zuria\nArraza taldea Terrier, artzaintza / lanean\nBizi-itxaropena 12-15 urte\nPisua 22-31 kilo\nNeurria / Altuera Ertaina; 15-20 hazbeteko inguru\nTenperatura Ausarta, leiala, jostaria\nZaborren tamaina 4-8 txakurkume\nHaurrekin ona Haur zahar aktiboentzako jolaskide maitagarria\nLehiaketako erregistroa / kualifikazioaren informazioa DRA\nBideoa: Border Jack Playing\nBorder Jacks, ehiza ondarea dela eta, beldurrik gabeko txakur biziak, biziak, adimendunak eta ahotsak dira, lanerako gaitasun handia dutenak. Behar bezala entrenatzen badira, txakur maitekor, arduratsu eta dibertigarri hauek familiako txakur bikainak dira.\nErabat hazi ondoren, jabeen bikotekide ezin hobeak bihur daitezke. Egia esan, beti daude korrika egiteko prest, erritmoari eutsiz eta nekatuta egoteaz inoiz kexatzen ez direnak.\nGizakiekin errespetatzen duten arren, ez dute portaera gogorra edo gehiegikeria jasaten. Haurren izaera erabatekoa erabatekoa izan liteke haur txikientzat eta, beraz, haien interakzioak gainbegiratu behar dira. Border Jacks-ek ez du beste txakurren maskotarik egotea onartzen eta txakur handiagoei ere aurre egin diezaiekete.\ncocker spaniel jack russell nahasketa\nAriketa erregularra egin beharrekoa betetzeko gutxienez 30-40 minutuko jarduera zorrotzak behar ditu. Zure Border Jack-ek maite du iruzurra egitea, salto egitea, jolastea eta eskuratzea. Gainera, zure txakurra aktibo mantendu dezakezu txakurren kiroletan arintasuna edo flyballa barne.\nIle solte eta hil guztiak kentzeko, Border Jack-en armarria astero eskuilatu behar da. Noizean behin bainua behar duen bitartean, beroki zakarrak edo hautsiak urtean bi aldiz kendu behar dira. Hortzak garbitu astean 2-3 aldiz, hats gaiztoa eta tartarra sortzea ekiditeko. Era berean, moztu iltzeak hilero behar izanez gero.\nZure Border Jack txakurrak osasun arazo batzuk izan ditzake, hala nola, alergiak, gorreria, glaukoma, luxazio rotularra, leg-calve-perthes gaixotasunak, erretinako atrofia progresiboa, epilepsia eta aldakako displasia.\nBorder Jack kumeak erronka izan litezke txakurren jabe lotsati edo esperientziarik gabeak. Batzuetan burugogorrak izan daitezkeenez, prestakuntza irmoa, zuzena eta koherentea behar dute.\nBehar duzun beste txakurren aurkako Border Jacken erasoa murrizteko lan egin zure maskota sozializatzen . Kumeak objektu, leku eta pertsona berrietara aurkeztu behar dira esperientzia kontrolagarria denean bakarrik. Txakurkumeek jabeen erreakzioak hautematen edo ikusten dituztenez, zure kumeei beste pertsona eta animalia batzuekin topo egitea gustatzen zaizula antzeman dezakezu.\nFlyballerako entrenamendua etxean has daiteke zure kumeari baloi bat berreskuratzen irakatsiz. Zure Border Jack-ek jaurtitzen ari diren bolak jarraitzea maite badu, baloia gelditzen den arte itxaron dezakezu eta gero maskota askatu eskuratzeko. Saritu baloia zure ondoan ekartzen duen bakoitzean laudorio eta tratu ugari emanda.\nZure Border Jacken dietak proteina ugari duten jakiak izan beharko lituzke. Gomendatutako janari lehorra egunean 1,5-2 edalontzi da.\nbulldog amerikarraren boxeolari nahasketa txakurkumeak salgai\nbulldog amerikarra shar pei nahasketa\nartzain australiarren laborategi nahasketa salgai\nspringer spaniel ingeles kolore laranja eta zuria


» 2010 » Abuztua laino guztien gainetik\nArchive for Abuztua, 2010\tTenperaturaren beherakada astebururako.\nPublished 2010(e)ko Abuztuak 26\tIragarpenak\nLeave a Comment\tNabarmenena tenperaturaren beherakada izango da astebururako. Atzo brisak tenperatura goregi ez joatea lortu zuen eta hala ere 30 ºC inguruan geratu zen maximoa. Gaur, osteguna, hego haizea ibiliko da egunaren lehen partean eta horrekin tenperatura 35 ºC ingurura hurbildu daiteke. Gero arratsaldeko lehen orduan ipar-mendebaldera egingo du haizeak eta hortik aurrera freskotasuna iritsiko zaigu. Enbata bezalako zerbait izan daiteke, baina ez du ematen haizeak indar handiegirik hartuko duenik.\nBihar fronte ahul batek lainoak eta euri pixka bat utziko digu eta tenperatura maximoa 23 ºC inguruan geratuko da.\nAsteburuan giro egonkorra nagusituko da, baina lehen eta azken orduetan hodei baxuak egongo dira eta gainera zirimiri pixka bat ere utzi dezakete hodei hauek. Tenperatura gaurko egunarekin konparatuz askoz ere beherago, maximoa 21 ºC inguruan geratuz bi egunetan. Haizea indar handirik gabe, beti ere iparraldetik.\nBeraz, ezaugarririk nagusiena tenperaturaren beherakada izango da. Bestalde, hodeiak egunaren hasieran eta bukaeran, zirimiri pixkatekin, baina eguerdi eta arratsaldeak orokorrean eguzkitsuak.\nLarunbata dotorea eta igandean beharbada okerrera.\nPublished 2010(e)ko Abuztuak 19\tIragarpenak\nLeave a Comment\tAste honetan berriro ere bueltatu zaigu udako eguraldia eta horrelaxe jarraituko du beste egun batzutan ere.\nGaur iluntzean ekaitz arriskua aipatu beharra dago, baina bestela egun osoan zehar eguraldi polita geratuko da, goizeko lainoak desagertu ondoren.\nBihar eguraldi polita baita ere. Larunbatean egunik beroena espero dugu. Brisa nagusituko denez ez dira tenperaturak goregi igoko, baina maximoa 28 ºC inguruan geratu daiteke. Goizean beharbada laino batzuk egon daitezke, baina hortik aurrera eguzkia nagusituko da. Udako eguraldi peto-petoa. Dena den, bukaeran ipar-mendebaldeko haizea nagusitu daiteke eta lainoak ugaritu. Iluntze aldera zirimiri pixka bat egitea ezin da baztertu.\nIgandean oraintxe ditugun datuekin iparra nagusituko da eta horrekin hodei ugari egon daiteke zeruan. Eguerdi partean ostarte batzuk zabaldu daitezke, baina arratsalde bukaerarako berriro tapatuko luke. Euria ere hasieran eta bukaeran egin dezake. Arratsaldean gainera ekaitz ikutuko zaparradaren bat izateko arriskua hor dago. Tenperatura larunbatarekin konparatuz behera, baina 25 ºC inguruan geratuko maximoa.\nOraindik iganderako gauzak ez daude hain garbi eta aldatu daitezke, larunbataren antza gehiago hartuz, baina egin dudan iragarpena azkenengo datuekin egina dago eta gauzak dexente aldatu dira atzoko datuak kontuan hartuta\nEuskal Jai egunean giro freskoa, hodeitsua eta zirimiri pixka bat.\nPublished 2010(e)ko Abuztuak 11\tAlbisteak , Iragarpenak\nLeave a Comment\tOstiralean Euskal jai eguna ospatuko da eta eguraldiaren nondik norakoak eman nahi ditut. Ez da eguraldi eguzkitsua espero, baina batzutan horrek ere festari lagundu egiten dio, zeren eta jendea hondartzara joan beharrean kalean ibiltzen baita.\nBeno, gaur gauerako fronte bat iritsiko zaigu eta eguraldiaren aldaketa ekarriko du. Horrela, bihar goizean euria, ipar haizea eta tenperatura freskoa nagusituko dira. Arratsaldean, zerbait arintzea posible da, frontea pasata egongo baita, baina hodeiek jarraituko dute nagusitzen.\nOstiralean fronterik ez dugu izango, baina antizikloia Atlantikoan ipinita, ipar haizea bidaliko digu eta horrekin hodeiak izango dira nagusi. Horrela, goiz goizetik zeru estaliak eta zirimiria nagusituko dira eta gainera ipar haizearekin tenperatura fresko-fresko mantenduko da, maximoa 19 ºC inguruan geratuz. Arratsaldean, zertxobait arindu dezake, eta ostarteren bat edo beste ere zabaldu daiteke, baina une batzutan berriro ere zerua estaltzeko eta euri pixka bat egiteko aukera ezin da baztertu. Beraz, udako eguraldia ez dugu izango, baina dena den euri askorik egitea ere ez da espero. Horrelako eguraldia festaz gozatzeko nahiko aproposa izan daiteke, jendea hondartzara joan beharrean kalean geratuko baita, giro polita sortuz.\nLarunbatean ere nahiko goibel ibiliko da eguraldia, eta igandetik aurrera hoberako bidea hartu dezake, baina egun dexente falta dira eta beste aukera batzuk ere badaude. Dena den, probabilitate handiena oraintxe bertan eguraldiaren hobekuntza izateko aukerak du. Asteburuan eguraldiak hobera egingo du.\nPublished 2010(e)ko Abuztuak 4\tIragarpenak\nLeave a Comment\tLehengo astean ezin izan nuen iragarpena egin, zeren eta meteorologiako tailer bat ematen egon nintzen Donostin, Miramar jauregian. Bihar berriz, Gasteizen jai da eta horrexegatik gaur egingo dut astebururako iragarpena.\nUda pixkanaka badoa aurrera eta Euskal Herriko udan normala den bezala, kostaldean hodei ugari izaten ditugu. Nere aitak esaten duen bezala, asturiarren hitzetan “1 de agosto primer dia de invierno” eta esaldi hori Euskal Herrirako ere ez dator gaizki. Dena den, oraindik ere egingo ditu eguraldi ederrak. Esatebaterako, asteburu honetarako eta berbena de gala daukagun honetan, eguraldi ederra espero da.\nEguraldiaren hobekuntza ostiralean bertan nabarituko dugu eta eguraldi berdintsua izango dugu asteburu osoan. Beharbada, goizetan hodei batzuk agertuko dira zeruan, baina azkar samar zeruak urdin geratuko dira eta tenperaturaren gorakada ere izango dugu. Brisa ibiliko denez tenperatura maximoak 20 eta 25 ºC bitartean geratuko dira. Egunik beroena igandea izan daiteke maximoa 25 ºC-ra hurbilduz.\nBeraz, berorik ez baina astebururako eguzkia eta tenperatura atseginak izango ditugu.


urtarrila 2017 – Bilbao Kultura\nHome » Berriak » Archives: urtarrila 2017\nBILBOK, ZINECITTÀREN – ZINE ITALIAR GARAIKIDE ZIKLOAREN BIGARREN EDIZIOA JASOKO DU OTSAILAREN 2AN, 3AN ETA 4AN, ORAIN DENBORA GUTXI EGINDAKO HIRU FILM ESKAINIZ, JATORRIZKO BERTSIOAN\nEuskaditalia, spazio di unione culturalek, sustatutako egitarauak ZINEBIren – Bilboko Dokumentalen eta Film Laburren Nazioarteko Jaialdiaren laguntza du. Saioak arratsaldeko 20:00etan hasiko dira Kale Nagusiko BBK Aretoan, eta sarrera librea izango da. Bilbok, Euskaditalia, spazio di unione culturalek antolatutako Zinecittà zine italiar garaikide zikloaren bigarren edizioa jasoko du datozen otsailaren 2an, 3an eta 4an. Ekimenak… […]\nLarunbatean, arratsaldeko 20:00etan, dagoeneko tradizionala den erromeria egingo da Alde Zaharreko Santiago Plazan. Bilboko Udalak, hiriko plazatan eskainiko diren erromeria tradizionalen, dantza erakustaldien eta kalejiren bitartez euskal folklore herrikoia bultzatzeko xedea duen ‘Dantza Plazetan’ programaren hamaseigarren denboraldia jarriko du martxan asteburu honetan, dantzariek, ikus-entzuleak jaiarekin bat egitera gonbidatzen dituzten dantza tradizionalen partaidetza-alderdia berreskuratuz. Urte osoan… […]\nSaioa Multicine 7 aretoan izango da (Jose María Escuza, 13) arratsaldeko 20:00etan. Sarrerak 3,70 euroko prezioa izango du. ‘HILEKO DOKUMENTALAK’, Bilboko Dokumentalen eta Film Laburren Nazioarteko Jaialdiak, ZINEBIk, urte osoan zehar bere programazioari jarraipena emateko antolatu duen estreinaldien zikloak, OSTEGUN honetan, urtarrilaren 26an, ekingo die berriro emanaldiei, Louie Paluk eta Devin Gallagherrek zuzendu duten eta… […]\nBilboko Udala da EBtik 1,3 milioi euro jaso dituen mugaz gaindiko ekimenaren bazkideetako bat. Diru hori profesionalen prestakuntzara, sorkuntzara eta ikuskizunak erakustera eta nazioartera zabaltzera bideratuko da. Aukeratutako konpainia profesionalen artean azpimarratzekoa da Mikel Ayala Algortako artista buru duen Subliminati konpainia frantsesa, uda honetan, Bilboko Kalealdiaren barruan, berriro ere Bilbon egongo dena. Frantziako, Kataluniako, Aragoiko… […]\nBertako antzerki talde amateurrei eta erdi-profesionalei euren lanak aurkezteko aukera emateaz gain, Kultura Sailaren programa horrek kultur eskaintzaren deszentralizazioa ere bultzatzen du, izan ere, emanaldiak beste eskaintza eszenikoak heltzen ez diren hiriko auzoetan eskainiko baitira. Urteko lehen hiruhileko honetarako programazioa, gizarte izaera markatua duten ikuskizunek, hainbat generoren fusioak, euskaraz egindako antzerkiak eta Arriaga Antzokiko Gelatxoetan… […]\n3.500 euroko sari bat eta 1.750 euroko accesit bi egongo dira lehiaketaren modalitate bakoitzean, euskaraz eta gaztelaniaz. Jatorrizko eta argitaratu gabeko kontakizunak aurkezteko azken eguna martxoaren 31 izango da. Lehiaketaren oinarri osoak www.bilbao.eus/concursoaresti eta www.bilbao.eus/arestilehiaketa webguneetan egongo dira astelehenetik aurrera Bilboko Udalak, gure Hirian denbora gehien daraman eta XXXIV. edizio honetara azken urteetako partaidetza marka… […]\nBILBOKO UDALAK, IRALABARRI AUZOAREN HISTORIA IRUDIETAN ERAKUSTEN DUEN BIDEOA AURKEZTU DU, HIRIKO TXOKO BEREZI HORRI HASIERA EMAN ZION AUZUNEA ERAIKI ZENETIK MENDE BAT BETETZEN DENEAN\nBideoa urtarrilaren 24an eta 26an eskainiko da Osasun eta Kontsumo Sailaren egoitzan (Harino Panadera eraikina), hiru saio egunero, 17:00etan, 17:45ean eta 18:30ean, sarrera librearekin. Oraindik ere hilaren amaierara arte Kirikiño etorbideko plazan ikus daitekeen “Iralabarri: auzo baten bizitzan, mendeurrena” erakusketaren jarraipen gisa, Bilboko Udaleko Kultura Sailak, bertako lehenengo auzunea eraikitzea amaitu zenetik mende bat betetzen… […]\nOtxarkoaga-Txurdinagako Erretiratuen eta Pentsiodunen Elkartearen laguntza duen jarduera, ohikoa denez, larunbatez ospatuko da, barrutiko Udaltegiko gimnasioan, arratsaldeko 18:00etatik aurrera. Bilbon, 2017ko urtarrilaren 13an. Bihar larunbatean, URTARRILAREN 14an, hasiko da berriro Kultura Sailak eta Otxarkoaga-Txurdinagako Erretiratuen eta Pentsiodunen Elkarteak elkarren artean antolatzen duten ohiko dantzaldi programa. Apirilaren amaierara arte zortzi dantzaldi ospatuko dira guztira, Dantza Alai,… […]\nAldi baterako erakusketak ASTELEHEN honetan hasiko dira, eta txandakatuz bisitatu ahal izango dira San Frantziskoko, San Inazio-Ibarrekolandako, Castañoseko, Abando-Barrainkuako, Begoñako, Burtsako, Errekaldeko eta Otxarkoagako udaltegietan. Urteko lehen hiruhileko honetarako aukeratutako artistak María Acasuso Aguado, Mª Ángeles Ruiz de Gopegui, Jorge Ronda Suberviola, Iñaki Marquina, Nistal Mayorga eta Bizkaiko Arte Elkartea dira. Expodistritok, Bilboko barrutietako Udaltegietan… […]


lexikoak | 31 eskutik\nTag Archives: lexikoak\n2013/03/20 · 7:00\nBerbak eremuka itzultzea: Musika aldarteak\nKanta bat deskribatu nahi dugunean, hainbat bidetatik jo dezakegu. Frank Sinatraren klasiko hau entzun, eta esan dezakegu balada bat dela, swing eta jazz ukitukoa. Eta horri gehitu diezazkiokegu sortzen dizkigun emozioak ere: atsegina, amultsua, erromantikoa, kitzikagarria, dotorea… Edo musikari eta hitzei dagozkien ezaugarri teknikoagoak.\nIngelesez, musikaz diharduten irrati eta webguneetan, nahiko finkatuta daude kantak deskribatzeko aldarteak. Allmusic atarian, esaterako, zerrenda luzea darabilte kanten eta diskoen gaineko informazioa emateko.\nGure irrati esatariek horren beharrizana bazutela jakitun, EITBko Euskara Zerbitzuan lanean ekin genion. Oinarria, ingeleseko 285 berba. Asko eta asko, sinonimoak. Edo eremu semantiko berekoak. Gehienak, adjektiboak.\nHitz hutsak ez ezik, musika bera ere bageneukan, kontzeptu bakoitzarekin zer adierazi behar zen zehazteko. Baina berehala konturatu ginen, kontzeptuak apur bat antolatu ezean, galduta geundela. Alde batetik, ezinezkoa zen ingeleseko zerrendako berba guztietarako oso-osoko sinonimoak topatzea. Eta bestetik, euskarazko ordain askok ingeleseko hainbat kontzeptutarako balio zuten. Beraz, berbak banaka barik multzoka aurkeztea pentsatu genuen.\nHiru multzo handitan sartu ditugu: aldarte positibokoak (alaia, lasaia, delikatua…), aldarte negatibokoak (iluna, zaila, lehorra…) eta bestelako ikuspegia dutenak (erritmoa, soinua, asmoa eta mezua). Eta multzo handi bakoitzaren barruan, poltsa txikitxoagoetan batu ditugu hurreko esangurakoak. Zerrenda osoa hementxe duzue ikusgai.\nIngelesetik euskarara ekartze horretan, hiru arazo nagusi topatu ditugu:\nIngeleseko ugaritasun horretarako behar adina ordain ez dago hiztegietan. Kasurako, ingelesez perky, jolly, animated, cheerful, joyous, sunny, merry eta gleeful eduki, eta euskarazko ordainetan alaia, animatua eta bizia baino ez jasotzea.\nKasu askotan, euskarazko hitza beste sinonimo batekin «hartuta» geneukan, eta eskura genituen bitartekoekin bete ditugu hutsuneak, erabateko sinonimoak izan ez arren. Esaterako: eztia / gentle; goxoa / warm; sosegatua / mellow; lasaia / calm; leuna / smooth.\nZerrendako hitz guztiak euskaraz adjektibo bidez ematea ezinezkoa zen. Zelan konpondu arazoa? Aditz batzuk adjektibo bihurtu ditugu: urratua / heartbreak; atsekabetua / regretful… Beste hainbatetan, aditz edo izenari –(z)ko erantsita eraiki ditugu izenlagunak: pentsatzekoa / pensive; garaipenezkoa / triumphant; gomutazkoa / wistful; haur-ukitukoa / child-like; astindu handikoa / shacking; adore ematekoa / encouraging… Eta lotsa barik mailegatu ditugu baten batzuk: kapritxosoa, errebeldea, fluitua…\nBanaka beharbada ez, baina multzoka bederen bete egin ditugu eremu guztiak, eta irrati esatariek eskertu egin dute eskura eman diegun tresna. Eta guk geuk ere, buruhausteak buruhauste, jolas polita daukagu harrezkero entzuten ditugun kantak sailkatzen.\nTagged as hedabideak, hiztegia, lexikoak, musika


Inoizko aurrekonturik sozialenak izango ditu Gipuzkoako Foru Aldundiak datorren urtean - Artikulua - ORAIN Gipuzkoa\nInoizko aurrekonturik sozialenak izango ditu Gipuzkoako Foru Aldundiak datorren urtean\nBatzar Nagusiek onarpena eman diote 2017ko aurrekontu proiektuari\nGipuzkoako Batzar Nagusiek gaur onartu dute Aldundiaren 2017rako aurrekontu proiektua eta, honela, foru erakundeak inoizko aurrekonturik sozialenak izango ditu datorren urtean, sekula baino baliabide gehiago bideratuko baitira esparru honetara. Markel Olano Gipuzkoako diputatu nagusiaren hitzetan, onartutako proiektuak “gobernu honek duen sentsibilitate soziala agerian uzten du, gure aurrekontuen zutabe nagusia baitira”. Lehentasunen artean kokatu ditu baita ere ekonomia sustapena, zerga iruzurraren aurkako borroka eta azpiegiturak.\nGoizean egin den Osoko Bilkuran jaso du Foru Aldundiak aurkeztutako proiektuak batzarkideen gehiengoaren babesa. Ostera hedabideei adierazpenak egin dizkie Olanok, onarpenaren irakurketa baikorra egin eta “egun bereziki pozgarria” dela adieraziz. Oposizioaren ekarpenei dagokionez, penatuta agertu da “ezinezkoa” izan baita EH Bildu eta Ahal duguren batzarkide taldeekin adostasunetara iristea jarrera kontua medio: “Argi ikusi dugu ez dela borondaterik egon ezer aurrera ateratzeko, beraiek ere onartu dute argazkia ekiditea nahi zutela”.\nAldundiaren 2017ko aurrekontuek, aipatu bezala, lau zutabe nagusi dituzte: gizarte politika, ekonomia sustapena, zerga iruzurraren aurkako borroka eta azpiegituren garapena. Gizarte politikari dagokionez, inoizko zuzkidurarik handiena izango du Maite Peña diputatuak zuzentzen duen departamentuak, hazten ari diren herritarren beharrei erantzun ahal izateko. Zehazki, 2016an baino 19 milioi euro gehiago bideratuko dira esparru honetara, 364 milioi euro guztira. Biztanleko gastua ere nabarmen igotzen da: aurten gipuzkoar bakoitzeko 480 inbertitu badira alor honetan, datorren urtean 507 euro inbertituko ditu foru erakundeak.\nEkonomia sustapenean pasa den urtean jazotako hazkundea (%50 inguru hazi zen departamentuaren aurrekontua) mantentzen da, diputatu nagusiak gogoratu duenez, Aldundiaren lehentasun nagusia izaten jarraitzen baitu. “Ekonomia Sustatzeko Planak datorren urtean ere beste 50 milioi euro izango ditu, lurraldeko enpresa ehuna indartu eta jarduera ekonomikoa bultzatzera bideratuak”, nabarmendu du. Zerga iruzurraren aurkako borrokaren kasuan, giza baliabide eta euskarri informatikoetan inbertsioak areagotuko dira, eraginkortasuna irabaztea xede.\nAzkenik, Olanok nabarmendu du abendu honetan esleitu direla legealdiko azpiegitura nagusiak, eta 2017an gauzatzen hasiko direla. Hemen kokatu ditu Zubietako hondakinak kudeatzeko azpiegiturak, Deskargako mendateko errepidea eta N-1 errepideko kamioientzako kanona. “Hau guztia exekutatzeko behar-beharrezko genuen aurrekontu hauek onartzea, eta horregatik diot bereziki pozik egoteko eguna dela gaurkoa”, adierazi du.


Euskal kalendak - Gizaki arruntaren itxaropena piztu zenekoaren izenaz\n23/06/2013 10:03 0 comments\nDuela bi urte arte Euskal Herriko politika errekestek, hamaika izendapen eduki arren, ezin izan baitzioten jazarpenari alde egin, behar adinako arrakastarik erdietsi ez zutelako.Baina “Euskal Herria Bildu” izenak eskuartea eta itzala eman zizkien itxaropen eskaera zapuztu haiei.\nEta ahurka, aldraka, ausarkian, burrustan, eurrez, galanki, gogotik, jori eta naro, oparo eta ugari, uholdeka, nahi ahala eta adarka piztu eta poztu zen esperantza Euskal Herriko jende anonimoaren artean…eta hori gogoratu beharra dago, baita goratu ere, jakina, zeren nostalgia, berez, itxaropenaren bertsio bat besterik ez dena, amandaondo lorea bezainbat, lilitu egiten baita negua amildu ahala.\nIzen batzuetan gizakiok ez baitugu gogoa soilik jartzen, arnasa baizik, eta izen horiek, jendeak errepikatzen dituenean, biderkatu egiten baitira eta esperantza bihurtzen.\nIzen horietariko bat da „Euskal Herria Bildu“.\nEuskaldunok esna egiten dugun ametsa.\nEuskal jendartearen euskarria.\nGure aldarrikapenen elikagarria.\nDespotismoaren eta nahiezinaren aurkako zina.\nNegu ilunetiko bidexkatik aitzina sumatu genuen egunsenti haize fin hozkirria, udaberriaren seinale.\nUzta aurreko izendapen itxaropentsua.\nHerriminetik sortutako indarra.\nEtsimenduari aurre egiteko Euskal Herria Bildu.\nDuela bi urtetik honako jarraibide-eredu politikoa.\nAdoregabetuei kitzikaduraren ardura itzuli ziena.\nEuskal Herriaren Bildurra Euskal Herritarron Bildura ekarri zuena.\nDanteren infernuko atean zegoen aginduari zutik bezain zainart ihardesteko izena.\nHautsik harrotzen ez duen borondate lasaia.\nDeserria amaiarazi nahi duen hazia.\nBeraz, esperantzaren alderantzizkoa den oroimenetik, gaur esan dezakegu:\nEuskal Herria Bildu,\nEuskal Herriko gizaki arruntaren itxaropena piztu zuena, putzutik ateratzean dorre bihurtzeko jaio zen ekimena, badela, badagoela, bagarela…\nDonostiako Miramar Jauregian 2013-06-23an


Homofobiatik homofiliara • ZUZEU\nLehengoan jakin nuen Pepsi Colak grabatu duen anuntzio batean neska protagonistak horrelako zerbait esaten duela: “…nire lagun minaren neska-lagunarekin liatu naiz… Ez nintzen, bada, ohikoan geldituko betiko, ezta? Gauza berriak probatu behar dira!”. Eta une horretan Pepsi bat irekitzen du.\nikusgarri izateko? by arasanse\nEslogan ona da: “Ez zaitez gelditu betikoarekin (Coca Cola), ausartu zaitez Pepsi probatzen”. Eta hori transmititzeko, sexu-harreman homosexualaren ideia erabili, dena probatu behar da eta.\nBaina zer pentsatu eman dit. Gaia ez delako erraza ezta arina ere. Duela gutxi arte emakumeen homosexualitatea ikusezina izan da. Gay mundua azaltzen zenean ere gizonezkoen mundua azaltzen zen, eta homosexuala esaterakoan, “bi mutil” esan eta irudikatzen zen. Oraindik horrela da, gehienetan. Oraindik geratzen dira ezkutuan emakume arteko bikote-harreman asko, gizarteak barneratuta duen ereduan, emakumeak gizonarengandik at ez duelako bizitza sexualik. Oraindik latza da askorentzat norbere orientazio sexuala ezagutzeko eta onartzeko bidea eta zaila normalizazio soziala.\nBat-batean, ostera, ikusezina ikusgarri egiten da, eta sentimendu konplexua eta nahasgarria den hori banalizatu egiten da: gauza berriak probatzea da kontua. Coca Cola beharrean Pepsi aukeratzea bezala. Eta poztu beharko ginateke akaso. Entzutearen poderioz eta banalizazioaren bidetik, orain arte onartu gaitza, normal (nahigarri, inkluso) bilakatzea lortuko delakoan.\nBaina, ez dakit pozten naizen!\nemakumea, homosexualitatea, publizitatea\n3 pentsamendu “Homofobiatik homofiliara”-ri buruz\nameslaria 2011-04-25 13:57\nUler daiteke ere transgresioa (betikoarekin ez geratzea) bere lagunaren bikotearekin liatzea dela (bekatu sozial mortala gu bizi garen inguru hauetan), irekita uzten du, ta nahiago dut hori pentsatu. Monogamiaren aurkako bala moduan ikusita dotoreagoa da.\nIrala 2011-05-08 19:55\nZer uste zenuten ba? Horixe da ba normaltasuna: onerako, txarrerako, fribolorako, sakonerako, dena delakorako…\narasanse 2011-05-08 23:01\nEgia da, Irala. Hala beharko du. Orain arte ezagutu dugun “fobia” (beldurra, gorroto, jazarpena, tolerantzia eza…) baino, normalizazioa hobe. Dena dela, lastima da dena objektu bilakatzea!


Banda zabalik gabeko 471 'gune zuri' daude, gehienak Araban | El Diario Vasco\nSociedadBanda zabalik gabeko 471 'gune zuri' daude, gehienak Araban\nUdalerriak, populazio unitateak eta enpresa esparruak biltzen ditu mapak.\nBanda Zabal Ultralasterraren Euskal Behatokiak azpiegitura horrek EAEn duen hedapena erakusten du\nMiércoles, 11 julio 2018, 10:07\nEusko Jaurlaritzak eta Arabako, Bizkaiko eta Gipuzkoako foru aldundiek Banda Zabal Ultralasterraren Behatokia, «herritarrek denbora errealean ezagutzeko Euskadiko udalerri, biztanle gune eta industrialdeetako banda zabal ultralasterraren hedapena».\nBehatokia sareko espazioa da, erabiltzen oso erraza, eta eguneko 24 orduetan eta urteko 365 egunetan erabilgarri egongo da. Bi eratara egin daiteke hasierako kontsulta, herrika eta enpresa guneka. Kontsulta eginda, aukeratutako tokiari dagokion informazio zehatza eskaintzen du (biztanleak, etxebizitzak...), eta argitzen du ba duen edo ez duen zerbitzurik, ez badago ba dagoen ez dagoen konpromisorik... GIS bisoreari esker, oso kontsulta zehatzak egin daitezke, biztanle gune txiki-txikietara iritsiz. Bestela, hirugunearen, biztanle gunearen edo industrialdearen izena sartuz gero, denbora errealean ezagutu ahalko da banda zabalaren egoera leku horretan.\nMapa horretan ikus daiteke Gipuzkoan oso hedatuta dagoela banda zabala, nahiz eta oraindik ere 'gune zuri' dezente egon; hau da, zerbitzurik gabeko guneak. Hain zuzen ere, etekin urria dela-eta telekomunikazioetako konpainiek inbertitzen ez duten biztanleria gune txiki guztietara zabaldu nahi du banda zabala Jaurlaritzak. Guztira horietako 471 gune daude, gehienak Arabako landa guneetan. Helburua da konektibitate osora heltzea Euskadiko etxeen %100ean. Helburu hori lortzeko 25 milioi eurotik gora inbertituko dira.\nBanda zabala Euskadi osora zabaltzea 2020rako Euskadi Agenda Digitalean jasotako proiektu estrategikoa da. Euskadi lurralde adimendun gisa finkatzea, «Euskadi Smart Country», eta lurralde osoan belaunaldi berriko banda zabalaren bidezko konektibitatea elkarri lotuta daude.\nHorrela, Eusko Jaurlaritza plan hirukoitza zabaltzen ari da aldi berean, Euskadiren garapen digitalerako. Alde batetik, belaunaldi berriko zuntza Euskadiko 1.700 eraikin publikotara zabalduko du, eta, bestetik, Interneterako sarbide ultralasterra ezarri industrialde guztietan (helburua da enpresen %100en erabateko konektibitatea lortzea, 371 industrialde). Hirugarren xedea da banda zabala 'gune zuri' horietara eramatea.\nAldakoenea se transformará con 300 viviendas y dos ascensores «Sentimos hostilidad e indiferencia tras las denuncias a la OPE de Osakidetza, somos los apestados»


Zumaia Sasoian: 18. entrenamendu saioa - Zumaia - Baleike.eus\nZumaia Sasoian: 18. entrenamendu saioa\nBaleike 2021-04-15 15:14\nHemen dauzkazue 18. entrenamendu saiorako bi proposamenak.\nErritmo aldaketak egingo ditugu gaurko saioan. Hasteko, 15 minutu erritmo lasaian (R1); zortzi minutu erritmo ertainean (R2); bi minutu erritmo lasaian (R1); beste zortzi minutu erritmo ertainean (R2); amaitzeko, hamar minutu erritmo lasaian (R1).\nSaioa hasteko, 15 minutu R1 erritmoan; segidan, mila metroko hiru serie R3 erritmoan (azkarra), tartean minutu eta erdiz atseden hartuz (erritmo lasaia); lau minutu R1 erritmoan; segidan, mila metroko hiru serie R3 erritmoan (azkarra), tartean minutu eta erdiz atseden hartuz (erritmo lasaia); hamar minutu R1 erritmoan.


Egitarau berezia, Gladysen 40. urteurrenean\nEkainaren 3an, Jos? Mart?nez Salas guardia zibilak Gladys del Estal ekologista donostiarra buruan tiro bat jota Tuteran hil zueneko 40. urteurrena izango da. Urteurren biribila dela eta, Gladys Gogoan ekimena sortu da. Helburua Gladysen memoria errebindikatzea da, batez ere Donostian, Iru?ean eta Tuteran antolatutako ekitaldien bidez. Eguzki ekimen honekin bat dator, jakina.\nOraingoz, aurreratzen dizugu Donostian antolatutako kartela-programa, baina, data hurbildu ahala, informazio gehiago emango dugu.\nGladys Gogoanek webgune propioa ere badu: www.gladysgogoan.eus\nLa entrada Egitarau berezia, Gladysen 40. urteurrenean aparece primero en Eguzki Talde Ekologista.


Saltzaileak ez du bigarren eskuko auto erosi berriak behar duen 3.000 euroko konponketaren ardura hartzen | Aldizkaria | EROSKI CONSUMER\nBigarren eskuko auto bat erosi nuen kontzesionario batean. Ia 8.000 euro ordaindu nuen, eta handik hiru astera matxuratu egin zitzaidan. Bi urteko bermea zeukanez, auto-etxera bertara deitu eta haiek esandako tailerrera eraman nuen. Konponketa-lanen aurrekontua 3.000 eurokoa da, aldagailu-kutxa berria jarri behar zaio eta. Tailerrean esan didate haiek ez dutela beren gain hartuko autoa konpontzeko gastua, eta konpondu ezean 140 euro ordaindu beharko dudala aurrekontua egiteagatik. Saltzaileak esaten dit konponketa-tailerrarekin moldatu behar dudala, baina han ez didate konponbiderik eskaintzen. Zer egin dezaket?\nGure gomendioa da autoa saldu dizun kontzesionarioari idatz diezaiozula eta hari erreklamatu, Kontsumitzaileen Legeari jarraituz hark hartu behar ditu-eta bere gain legezko bermeari dagozkion betebeharrak, eta kontsumitzailearen aurrean erantzun. Bigarren eskuko ibilgailuek, legez, urtebeteko bermea izaten dute, doakoa, eta lehen sei hilabeteetan matxura edo akatsen bat agertzen bada, ibilgailuaren berezko hutsegitetzat jotzen da. Tarte horretan, dena den, kontsumitzaileak erabilera okerra egin eta saltzaileak modu objektiboan probatuko balu, gerta liteke azken hori erantzukizunetik salbuestea. Burofax zertifikatua erabil ezazu saltzaileari erreklamazioa bidaltzeko, edo jo ezazu bestela zure herrialdeko edo udalerriko Kontsumo Zerbitzuetara: adieraz iezaiozu berak ordaindu behar dituela konponketa-lanak edo, nahi badu, salerosketa baliorik gabe utzi eta ordaindu duzun dirua itzul diezazukeela. Zure erreklamazioa aintzat hartzen ez badu, abokatu batekin harremanetan jarri behar zenukeela iruditzen zaigu eta auzitara jo. Har ezazu kontuan bi berme mota daudela: legezkoa batetik, saltzaileari betebehar batzuk ezartzen dizkiona, eta komertziala bestetik, inoiz ez daitekeena izan legeak kontsumitzaileei eta erabiltzaileei ezagutzen dizkien eskubideen kaltetan. Saltzailearekin ados jarriko bazina konponketa-lanen inguruan, eska itzazu frogagiri guztiak: autoa garajean zer egunetan utzi duzun eta konponduta noiz hartu duzun adierazten dutenak, eta zer-nolako matxura zuen eta zer konponketa egin dizkioten erakusten dutenak.


Amaia Muñoa: “Bide soberanistaren eta enpleguaren alde, CIG eta CSCekin batera goaz” — ALDA. Aldaketa. Lana. Demokrazia. Alternatibak - ELA\nAmaia Muñoa: “Bide soberanistaren eta enpleguaren alde, CIG eta CSCekin batera goaz”\nALDA 014 marzo 2021ko martxoa\nELAren idazkari nagusi albokoak argi hitz egiten du aliantzen inguruan: “LABek ELArekiko ekimen batasuna lehenetsi ez, eta UGTekin zein CCOOekin aliantzak bilatzen ari da”.\n-ELAk ekintza-batasun garrantzitsua aurkeztu berri du Estatuko beste sindikatu soberanistekin batera, Galizako CIG eta Catalunyako CSC sindikatuekin, hain zuzen ere. Zeintzuk dira horren helburu nagusiak?\n-Amaia Muñoa: Agenda sozial argia bultzatzea adostu dugu, pentsioen erreformak eta lan erreformak bertan behera uzteko, eta horrela iragarri dute orain dela gutxi hiru sindikatuetako idazkari nagusiek. Oso premiazkoa da lan erreformak indargabetzea, gure herrialdeetan lan baldintzak negoziatzeko eskubidea aitortzea, beti ere lan- harremanen estatalizazioari hegoak eman dizkioten eta prekaritatea eta soldata baxuak larriagotu dituzten negoziazio kolektiboaren erreformak indargabetuz.\nIldo horretan, Euskal Herrian, Galizian eta Katalunian negoziazio kolektiboa garatzen eta zentralizazioarekin amaitzen ahaleginduko gara.\n-Horri bidea emateko, zein da hurrengo urratsa?\n-Argi daukagu pandemiak ezin duela aitzakia izan murrizketak egiteko. Krisitik nola atera dago jokoan,\neta enplegua salbatu behar dugu. Horregatik, ELA, CIG eta CSC sindikatuek Euskal Herriko, Galiziako eta Kataluniako alderdi politikoei dei egin diegu lan erreforma bertan behera uzteko eta krisi honetan kaleratze masiboak geldiarazteko urratsak egin ditzaten, eta, aldi berean, martxoaren 25erako mobilizazioak iragarri ditugu hiru herrialdeetan (Euskal Herrian, hiriburuetako manifestazioak, adibidez).\n"ELA ha reafirmado su vía soberanista y la defensa del empleo; estos son los principales objetivos de la alianza con la CIG y la CSC"\n-Hortik aparte, zeintzuk dira ELAren aliantzarik nagusienak?\n-ELAk eutsi egingo dio gehiengo sindikalaren lankidetzaren aldeko jarrerari, baita ere Euskal Herriko Eskubide Sozialen Karta indartzeko asmoari ere, proposamen, interpelazio eta mobilizazio sozialerako espazioa den aldetik. Hain zuzen ELAk jarraitu nahi duen bidearen eredu egokia izan zen 2020ko urtarrilaren 30eko greba orokorra, pentsiodunen mugimenduarekin adostutakoa. Horretan, Lan, Pentsio, Bizitza duina – Aldaketa sozialaren aldeko burujabetza aldarrikatu genuen.\n-Nola mamitu aldarrikapen horiek lan zentroetan eta negoziazio kolektiboan?\n-ELAren ustez, mobilizazioa eta greba dira lan baldintzak hobetzeko oinarrizko tresnak. Horregatik,\nez da koherentea LABen jarrera: batetik, grebak bertan behera utzi izana Bizkaiko Metalean eta Gipuzkoako Papergintza zein Arte Grafikoetan, eta gero ELAri kargu hartzea Gipuzkoako Metaleko lan hitzarmena sinatu zuelako (gero LABek ere horiekin bat egin zuen). Azken hitzarmen horretan jaso ziren edukiak askoz hobeak dira LABek grebak bertan behera utzi zituen sektoreetakoak baino. ELAk oso aintzat hartzen du bere afiliatuak nola defendatzen ari diren enplegua kaleratze kolektiboak iragarri dituzten enpresetan (Tubacex, Gestamp, Inditex, Aernnova edo Alestis, besteak beste). Ez dugu onartzen LABek hori gutxietsi izana.\n-Eta subiranotasunaren ildoa, nola geratzen da orain?\n-ELAk bere horretan aldarrikatzen du Aldebakarreko burujabetza prozesu sozial baten alde 2017ko irailean LABekin batera adostu zuen dokumentua. Hor genion ezker politikoa interpelatu behar zela, auzi sozialak lehenetsi eta horrela oinarri soberanista zabaltzea, hori baita prozesu horrek aurrera egiteko duen modu bakarra.\n-Zer aldatu da, beraz?\n-ELA ez dator bat LABen aldaketarekin, ez eta UGT eta CCOOekin aliantza zabalagoak bilatzeko proposamenekin ere. Ulertezina da, LABek enpleguaren aldeko harresia eraikitzeko deia egitea ITP, Alestis eta Zaran kaleratzeak errazten dutenekin... negoziazio kolektiboaren estatalizazioa, hots, Euskal Herrian hitzarmenak negoziatzeko aukera galarazten duen prozesua, ontzat eman duten berberekin. Guretzat estrategia hori ez da bateragarri izango kontrabotere eta euskal markoaren defentsarako ereduarekin ere.\nGauzak horrela, LABek erabaki du bi sindikatuon arteko desadostasunak eztabaida publikoan kokatzea; leporatzen dizkiguten kontuak funtsik gabeak dira, eta batzuk astakeria hutsak. Bi erakundeon arteko aldentzea areagotzeko ahalegina da; hain zuzen, ELAren ustez egin beharko litzatekeenaren kontrakoa.\n“La incapacidad de LAB para cuestionar a EH- Bildu es muy preocupante”\n-Zein arrazoi izan daitezke horrelako jokaera bat esplikatzeko?\n-LABen posizioa EH Bilduk Espainiako Estatu mailan edota Nafarroan duen itun politika medio; indar politiko hau da Pedro Sanchezen Gobernua sostengatzen duten sozioetako bat (hala erakutsi du 2021eko Aurrekontuei eta Europar Funtsak arautzen dituen Errege-Dekretuari emandako babesak, edota Toledoko Ituneko Gomendioetako abstentzioak), baita Maria Chiviteren Gobernuarekin ere gertatzen den bezala.\nHori dena oztopo bilakatzen da LABek EH Bilduren lan instituzionalaren irakurketa nolabait koherente eta kritikoa egin dezan. Esaterako, ezinezko gertatzen da LABek ELArekin batera Nafarroako arlo publikoan mobilizazio eta grebak deitzea (osasungintza, hezkuntza eta zaintza sektorean).\n-Beraz, aliantzen garaia bukatu da?\n-Ez, bat ere ez. Esan gabe doa Euskal Herriko Eskubide Sozialen Kartaren espazioa bultzatzen jarraituko dugula, eta azken greba orokorrean landu genituen aliantzak ezinbestekoak dira (mugimendu feminista, pentsionistak, gehiengo sindikala eta abar).\nDena den, aliantzak posible izan daitezen diagnostikoa eta helburuak partekatu beharra dago. Horregatik, ELAk jarraitu egingo du lankidetza sustatzen aipatutako printzipio eta espazioei buruz bat datozen erakunde eta sindikatuekin; hala erakusten du CIG\n(Galiza) eta Intersindical CSC (Katalunia) sindikatu soberanistekin duen aliantzak, zeinak gure hiru herrietako langile-klasearen eskubide laboral, sozial eta nazionalen aldeko lanean diharduen.\nLa vía que ELA quiere seguir


EAEko PPk eta Cs-k Vascos Suman markarekin aurkeztekoak zirela esan du Alonsok\nAlonso: 'Ia itxita genuen akordioa Cs Euskadirekin; Riverak ez du nahi izan'\nAzken eguneratzea: 2019/09/26 14:18 (UTC+2)\nEAEko PPren presidenteak baieztatu duenez, Vascos Suman markarekin aurkezteko akordioa lortu zuten Euskadiko Ciudadanosekin, eta ukatu du Gomez 'Cs-ko militanteak PPra sartzen' saiatu izana\nAlonso, Legebiltzarrean gaur emandako prentsaurrekoan. Argazkia: EFE\nCs-k EAEko 'bigarrena' kargutik kendu du, PPrekin koalizioa negoziatzeagatik\nAlfonso Alonso Euskadiko PPren presidenteak baieztatu duenez, Ciudadanos Euskadirekin (Cs) akordioa "ia itxita" zuten azaroaren 10eko hauteskunde orokorretan Vascos Suman izenarekin elkarrekin aurkezteko. "Riverak ez du nahi izan, eta Javier Gomez Euskadiko 'bigarrena' kargugabetu du", azaldu du.\nAlonsok prentsaurrekoa eskaini du gaur Eusko Legebiltzarrean, Gomezen kargugabetzea publiko egin eta gutxira.\nPPko buruzagia "harrituta" agertu da erabakiarekin, eta Cs-ko afiliatuak ez dituztela PPn sartu azpimarratu du, Riveraren alderdiak Gomez kargutik kentzeko erabili duen argudioa hori izan bada ere). "Harritzen nau, hala balitz nik jakingo nukeelako", esan du.\nAlonsoren esanetan, bi alderdiek partekatutako lehentasunen dekalogo bat zuten adostuta, eta biak ziren Kontzertu Ekonomikoa defendatzearen aldekoak. "Akats larria da koalizioan ez joatea, hori baita Euskadiko konstituzionalismoak behar duen eredua".\nPPko buruzagiak nabarmendu duenez, Ciudadanoseko Estatuko buruzagien oniritziaren menpe zegoen akordioa. "Euskadin egin beharreko lana eginda zegoen", erantsi du.\nAlonsok azaldu du Ciudadanos Euskadik atzo jakinarazi ziola ituna Madrilgo zuzendaritzari, eta horrek Gomez "berehala kargugabetzea" erabaki zuela.\nTeníamos una base de acuerdo con Ciudadanos en el País Vasco para conformar una coalición electoral que garantizara una alternativa constitucional el próximo 10N, pero ha fallado la voluntad política de Rivera. Hay tiempo para llegar a un acuerdo y apelo a dar esa oportunidad pic.twitter.com/EoIo8hdQ5T\n— Alfonso Alonso (@AlfonsoAlonsoPP) September 26, 2019\nAlonsoren berbetan, negoziazioek Pablo Casadoren oniritzia zuten. "Riverari borondate politikoa falta izan zaio", deitoratu du. Hala, gogoeta egiteko deia egin dio Ciudadanoseko buruzagiari, "badago eta denbora".


Ezinean dabiltza Ezkurdia eta Tolosa | Kirola | Berria\nEzkurdia-Tolosa 10-22 Irribarria-Rezusta\nEzinean dabiltza Ezkurdia eta Tolosa\nSailkapenaren goialdean sendotu dira Irribarria eta Rezusta, seigarren garaipena lortuta. Estu dago sailkapena.\nIrribarria sake bat egiten, gaur, Bilbon. Aritz Loiola / Foku Tamaina handiagoan ikusi\n2022ko urtarrilak 23 09:43\nIker Irribarria eta Beñat Rezustak 22-10 irabazi diete gaur Joseba Ezkurdiari eta Xabier Tolosari, Bilboko Bizkaia pilotalekuan. Galtzaileek geroz eta urrunago dute seigarren postua, hamar neurketatik bi soilik irabazita sailkapeneko azken postuan baitaude. Irabazleek, berriz, sei irabazi dituzte, eta bigarren postuan daude. Lau neurketa falta dira ligaxka amaitzeko.\nGaurko neurketa hasieratik amaierara arte kontrolatu dute Irribarria-Rezustak: 3-2, 6-2, 12-3, 13-4, 18-8 eta 22-10. Ezer gutxi egin ahal izan dute Ezkurdia-Tolosak.\nLau jardunaldi falta direlarik, izugarri estu dago dena. Batez ere, lehen postuetan dago saltsa: bost bikote daude bi garaipenen tartean. Alde hori dago lehen postutik bosgarrenera.\nAurreneko bi tokietan zeuden bikoteek galdu izanak eragin du horrenbesteko parekotasuna. Jokin Altunak eta Julen Martijak 22-13 irabazi zieten atzo Danel Elezkanori eta Jose Javier Zabaletari Iruñean. Jon Ander Peñak eta Jon Ander Albisuk, berriz, 22-14 hartu zituzten mendean Unai Laso eta Ander Imaz Markina-Xemeinen (Bizkaia).\nEmaitza horiek honela utzi dute sailkapena: Elezkano II.a-Zabaletak zazpi garaipen dituzte; Irribarria-Rezustak, Laso-Imazek eta Altuna III.a-Martijak, sei; eta Peña II.a-Albisuk, bost. Pozik egongo dira Aspeko eta Baikoko arduradunak eta pilotazaleak, itxura osoa baitu ligaxkak azkeneraino emozioari eutsiko diola.


Makinaren ezarpenak edo datuak, esaterako, helbide-zerrendak, erabiltzeko ezarpenak konfiguratu ditzakezu.\n<Inportatu USB memoriatik>\n<Kudeaketa-ezarpenak> <Datu-kudeaketa> <Inportatu/Esportatu>\nEzarpenen informazio guztia inportatu ditzakezu, USB memoria-gailu baten bidez.\nUSB memoria dagoeneko konektatuta badago makinara, USB memoria hori onartuko da inportatzeko baliabide moduan, nahiz eta USB memoria berria konektatzen duzun. Sakatu kendu konektatutako USB memoria sartu nahi den USB memoria.\n<Esportatu USB memoriara>\nEzarpenen informazio guztia inportatu dezakezu, USB memoria-gailu baten bidez.\nEzin duzu aukeratu zer ezarpen esportatu USB memoriara esportatzean. Ezarpen guztiak esportatzen dira aldi berean.\n<Inportazioaren emaitzaren txostena>\nAukeratu inportatze-emaitzen txosten bat inprimatzea.\nTxostenak jarraian azaltzen den hizkuntzan inprimatzen dira.\n<Mugatu web-zerbitzutik inportatzea/esportatzea>\nAukeratu inportatze- eta esportatze-eragiketak murriztu ote behar diren Urruneko EI ez diren beste web-aplikazio batzuekin.\n<Hasieratu datu guztiak/ezarpenak>\nAukeratu makinaren ezarpen guztiak fabrikako ezarpen lehenetsietara berrezartzea eta makinan gordetako datuak erabat ezabatzea. Normalean ez da ezarpen hori erabili behar izaten, baina informazio pertsonala edo konfidentziala ezabatzea erabilgarria da makina eskuratzean. Datu guztiak/ezarpenak hasieratzea\n> Ezarpenak/Gordetzea > <Kudeaketa-ezarpenak> > <Datu-kudeaketa>


Museoen Nazioarteko Egunean ekimen bateratua egingo dute Bilboko hainbat museok - Uriola.eus\nMuseoen Nazioarteko Egunean ekimen bateratua egingo dute Bilboko hainbat museok\nuriola.eus 2014-05-15 10:30 Kultura-aisialdia Bilbo\nIgandean, maiatzak 18, Museoen Nazioarteko Eguna da. Bilboko museo ezberdinek ekimen bereziak eskainiko dituzte asteburu osoan zehar. Besteak beste, `Itsasoak daroana´ izeneko joku bateratua prestatu dute larunbatean.\nArkeologi Museoak, Berreginen Museoak, Eleiz Museoak eta Euskal Museoak bat egin dute Museoen Nazioarteko Egunera begira joku bateratu bat prestatzeko. `Itsasoak daroana´ bezala izendatu dute.\nMuseo batetik bestera ibili beharko dute parte hartzaileek duela 500 urte hondoratutako itsasontzi bat bilatzeko; Greziako estatua baten eta kirol marka ezagun baten arteko lotura topatzeko; baleak nola ehizatzen ziren eta horietatik zein produktu eskuratzen zen jakiteko; edota, gaur egunera arte heldu diren objektu baliotsuak ikusteko ere.\nEgitasmoa 6 eta 12 urte bitarteko umeak dituzten familiei zuzenduta dago eta material didaktikoaz baliatuko dira. Hau gutxi balitz, parte hartzaileek museoko sarrera dohan eskuratuko dute eta opari bat emango zaie.\nIgandean, maiatzak 18, Euskal museoan, helduentzako bisita gidatuak dohan egingo dira 11:00etan euskaraz eta 12:00etan gazteleraz.\n5 Anabel Prieto eta Aingeru Cardañori harrera egingo diete arratsaldean\n6 'Piol' eta Aingeruren askatasuna eskatu dute Santutxun


Valentin egunean erakusketa ronaldos - Ezarri Valentin egunean erakusketa ronaldos Free\nValentin egunean erakusketa ronaldos\nJokoak Valentin egunean erakusketa ronaldos\nHorrela nahi izanez gero Valentin egunean erakusketa ronaldos , mesedez, saiatu jokoak horietako bat:\nZure Joko honetan helburua da munduan zehar joan ospetsua laranja katu Garfield laguntzeko. "Kicker" handi bat izan beharko duzu. Lehen herrialdeko abentura hasi nahi duzun aukeratu ahal izango duzu. Aukeratu filmatzeko angelu eta power bar da lekua sagua sakatu nahi duzun. Laguntzaileak estra jaurtiketa bat eman dezakezu baloia lurrak izanez gero haien alboan. 6 plano besterik ez duzu, baina munduan zehar bidaiatzeko lortu baduzu irabazi duzun.\nFunny futbol egia futbol estilo jokoa. Arauak sinpleak dira, zure aurkariak irabazteko joko bat 6 minutu bakarrik irauten dituen aukera izango duzu. Zure jokalari, futbol bat bezala, ezin du bere guneak mugitu. Estrategia bat pentsatu eta ez utzi pilotakada gola sartu. Hasieran pixka bat zaila da, baina, delta lortuko duzu, denbora handi bat izango duzu.\nAzkenik fitxatu dute zure bi zaletasun: ospetsuena bideojoko pertsonaia, Super Mario handia, Nintendo kontsola heroia, eta futbolean elkarrekin joko bakar bat ere. Baloia menderatzea behar duzu atzetik eta pantailan agertzen diren gabe baloia lurra ukitzen pertsonaiak harrapatzeko. Ziur benetan gastatzen duzu big.\nFun eta joku non ez duzu bigarren atsedena dute. Zure aurkariak baino gehiago helburuak egokitzeko bi minutu bakarrik denbora daukazu. Jogs egiteko, dribbling eta desmarcarte zure oponenete gol bat ikusle guztiak utzi duten bere ahoa zabalik lortuz gaitasuna mugitzen. Frogatzeko zarela bere oinak baloia batekin onenak guztiak.\nDenda Zuk beti gustatu zure auzoko aisialdirako joan futbolean jokatu nahi izanez gero, egin dezakezu orain, beraz, etxetik atera gabe. Mugimenduak arin zure little futbol jokalari eta saiatu bost helburuak lortzeko egin duzu zure aurkariak baino lehen, hala ez bada, partida galduko duzu. Zuk zeuk egin dezakezu play ordenagailuaren aurka edo zure lankide bat aurka. Gogoratu alderdiek "errespetatzen" dira.\nValentine da eta Ronaldo ikuskizun bat neskak harritu egin nahi du. Minutu gehienez gol kopuru handiena lortu bat daukazu. Puntu gehiago ematen baduzu bihotz erraldoia lortuko duzu.


Europar Batasuneko eskualde nazionalak babesteko ekintza juridikoa!\nMAGYAR ENGLISH DEUTSCH EUSKARA CATALÀ ESPAÑOL JĘZYK POLSKI FRANÇAIS ROMÂNĂ\nNazio eskualdeak babesteko Europako mugimendua!\nEskualdeen arteko berdintasuna eta eskualdeetako kulturen iraunkortasunaren aldeko EBren ekintza juridikoa!\nDemokrazia zuzena eta hiritarren ekimena EBn Erregio Nazionalen eskubideen alde eginez Eskualdeen arteko berdintasunaren aldeko Europako Hiritarren Ekimena Gure boluntarioa izan zaitez!\nBeharrezko informazioa Informazio zehatza Herritarren batzordea Aldekoak Berriak Demokrazia zuzena eta hiritarren ekimena EBn\nLehen demokrazia eredua, antzinako Greziakoa, demokrazia zuzena zen. Praktikan, honek esan nahi zuen herriak- Atenaseko hiritar askeek osatutako gizarteak- erabaki guztiak elkarrekin hartzen zituela. Dena dela, Atenasen Urrezko Aroa amaitutakoan, Periklesen gobernupean (Kristo jaio baino bost mende lehenago) sistema hau deseginda geratu zen.\nEzer baino lehenago,deuseztatze honen arrazoiak ulertu behar dira, gaurko demokrazia zuzenak eskaintzen dizkigun aukerak eta tresnak ondo ulertzeko. Atenaseko Agora hark 5000tik 6000ra bitarteko lagunentzako tokia ematen zuen,eta zenbaki hau handiegi gertatzen zen, gaiak ikuspuntu orekatu batekin eta denon interesetan oinarrituta eztabaidatzeko. Honek berehala ekarri zituen herri batzarraren polarizazioa (ecclesia), aberats eta txiroen arteko gatazkaren gorakada eta "klase borrokaren" demagogia. Demokrazia zuzenaren (herri batzarrarekin) helburuei lagundu ez zien beste faktore bat izan zen Atenaseko hiritarrek hilean hiruzpalau batzar izan ohi zituztela, eta politikagintzan buru belarri sartuta bizi zirela. Giovanni Sartorik demokraziaren inguruan idatzi zuen liburu ospetsuan esaten zuen moduan, politikarako grina hark ekonomiaren beherakada ekarri zien.\nAro modernoan, lurralde estatua izan zen demokrazia berrezartzeko markoa, lehenagoko hiri-estatua izan beharrean. Testuinguru honetan, demokrazia zuzena (hau da, agoran ematen zen eztabaidan gorpuzten zena) ezinezko gertatzen zen, eta ondorioz ekarri zuen demokrazia ordezkatzailea ezartzea. Aldaketarako oinarri horien gainean, legebiltzarrak herri ordezkaritzaren tresna bilakatu ziren, eta hasiera eman zitzaion hauteskunde demokratikoak egiteari. XX. eta XXI. mendeetan, demokrazia zuzenaren jarduna nabarmen gutxitu da estatu modernoetan, demokraziaren ikuspuntu modernoa ordezkaritzaren inguruan errotzen baita.\nDemokrazia zuzenerako hiru eredu instituzional sortu dira – hiritarrek erabaki politikoak har ditzaten- gaur egungo ordezkapen sistemetan. Funtsean dira: a) erreferenduma (nazionala edo tokian tokikoa); b) herri ekimenak eta; c) ohiz kanpoko deialdiak. Instituzio eta prozedura hauen helburua da demokrazia ordezkatzailearen gabezi eta akatsak konpentsatu ahal izatea.\nGehien erabili ohi den prozedura da erreferenduma, hautesleek politikagintzako gaiak edo ekimen legegileak zuzenean bozkatu ahal dituztelako. Erreferendumaren emaitza zilegia izan dadin, garrantzitsuena da galderak sinpleak eta argiak izatea (hautesleek argi eta garbi interpretatzerik izan dezaten). Ondorioz, erreferendumean bozkatzeko eramaten den galdera kontu handiz arautu beharra dago. Hortaz, galdera batzuk daude, konstituzio eta lege batzuen arabera erreferendumera eraman ezin direnak. Konstituzio eta lege hauek ere arautu behar dituzte erreferendumak gidatzeko eta kudeatzeko moduak. Emaitzen ondorio juridikoei dagokienez, erreferendum lotesleak edo kontsulta-erreferendumak izan daitezke.\nGai honen inguruan ez dago estandarizatutako terminologiarik. Erreferendumaren ordez, herri botoa eta plebizitua dira gehien erabiltzen diren terminoak. Plebizitu hitza erabiltzen da burujabetza aldaketaren inguruko galderaren bat planteatzen denean (lurralde baten burujabetza,esate baterako) edo gobernu/estatu formari buruzko galdeketa egiten denean. Herri botoa da "aterki-termino" deituko genukeena, hainbat egoera hartzen baititu.Herri ekimen baten kasuan, demokrazia zuzenak hiritarrei ematen die (sinadura kopuru zehatz bat batu ondoren, jakina) galdera edo gai bat erakunde legegileen egutegian sartzeko aukera. Honek arautze bat behar du sinadurak batzeko orrien formaren eta egiaztapenenaren inguruan, sinadurak erregistratzeko prozesuan, epeen iraupenean, eta dagokion erakunde legegileak herri ekimena eztabaidatzeko ezarri dituen sinadura kopuruaren gainean. Prozedura hauetarako, herrialde bakoitzak ezarri ditu bere praktika eta ohitura propioak.\nPolitikagintzan eta politikaren zientzian, parlamentuarekin alderatzen badugu, erreferendumak erabaki politikoak hartzeko beheko prozeduratzat hartzen dira. Demokrazia zuzena,beraz, demokrazia ordezkatzailea osatzera edo zuzentzera mugatzen da. Batzuek esaten dute demokrazia zuzenaren tresnek ezegonkortasuna eragiten dutela demokraziaren beraren funtzionamenduan. Europan dauden "nazio erregioen" ikuspuntutik, demokrazia zuzenaren balizko eragin desorekatzaile eta aldakor hori berori,aukera estrategiko handia litzateke, zuzenbide publikoan aldaketak sartzeko balio ahal baitu (autonomia, autogobernua).\nKasu honetan, ezegonkortasun hori "trantsizio" gisa interpretatu beharra dago, zuzenbide publikoaren markoaren eraldaketa,alegia, non demokrazia zuzenaren prozedurak demokraziaren abangoardian kokatzen diren. Une honetan, guztiz aipatu beharrekoa da Hungariako Auzitegi Konstituzionalak emaniko ebazpena. Hala dio: "boterearen jardun zuzena herri burujabetzaren jardunaren forma berezia da,eta erabiltzen den salbuespen kasuetan, ordezkaritza boterearen jardunaren gainetik lehenetsi beharra dago".EBko maila anitzeko gobernuan dagoen burokrazia demokraziarik eza bailitzan, eta legez kontrako gobernu formatzat jotzen dela kontuan hartuta, Europar Batasunak egoera hau konpontzen saiatzen da, demokrazia zuzenaren tresna zuzentzailearen bidez. Europar Herri Ekimena lehen aldiz sartu zen Lisboako Itunean. Agiri honetan zera ezarri zen "gutxienez Estatu kide kopuru esanguratsu bateko milioi bat hiritarrek ahalko dute Batzordea bere eskumen esparruko gaien inguruan proposamena aurkeztera gonbidatu, hiritar hauek gaiok tratatuak aplikatzeko ekimen juridikoaren beharra dutela pentsatzen dutenean". Gauzak horrela, oinarri honen gainean, EBren zuzentarau baten arabera, ekimena gutxienez 7 Estatu kidetako 7 hiritarrek osatutako batzordeak aurkeztu beharko du. Europar legebiltzarreko diputatuak ezin dira batzorde honetako kideen artean sartu. Estatu kide bakoitzeko gutxieneko izenpetzaile kopurua, Herrialde bakoitzak Europar Legebiltzarrean dituen diputatu kopuruaren oinarrian kalkulatzen da (Europar Legebiltzarrean duten hautetsi kopurua bider 750).\nBabes adierazpenak batu baino lehen, antolatzaileek Europa Batzordeak "on line" erregistrorako sortu duen sistemaren bidez eskatu beharko dute ekimena Europar Batasuneko hizkuntz ofizialen batean inskribatzea. Batzordeak eskari horri, planteamendua erregistratu eta ondorengo bi hilabeteetan erantzun beharko dio, eta eskaria erregistratzeari uko egin diezaioke, a) hiritarren komitearen osaketak araudia betetzen ez badu edo ordezkaririk izendatu ez badu; b) planteatu den proposamena Batzordearen eskumen markotik kanpo baldin badago eta; c) ekimena gehiegizkoa, nabarmen friboloa edo iraingarria baldin bada; d) ekimena Batasunaren baloreen kontrakoa bada. Proposatzen den ekimen hori ofizialki erregistratu ostean, antolatzaileak eskatu ahalko du ekimen berori Batasunaren beste hizkuntza ofizial batzuetan erregistratzea.\nEkimena babesteko adierazpenak paperean edo "on line" batu ahal dira. Estatu Kideek babes adierazpenetarako eredu ezberdinak sartu ahalko dituzte. Estatu kide bakoitzeko agintariek dute babes adierazpen hauek egiaztatzeko eta ziurtatzeko ardura, eta 3 hilabeteko epean baliozko adierazpen kopuruaren egiaztagiria egin beharko dute.\nBabes adierazpenak batu ondoren, antolatzaileek ekimena Europar Batzordeari aurkeztu beharko diote, behar bezalako berraztertzea egiteko eta ondorioz hartuko den erabakirako. Batzordeak hiru hilabeteko epean erabaki beharko du planteatu den gaiaren inguruko ekimenik egingo ote duen. Oinarrian, Batzordeak ondorengo hiru erabakien artetik hautatu beharko du, arrazoi egokiak adieraziz: a) Europar Batasunaren Batzordearen eta Europar Legebiltzarraren jardun juridiko berrirako proposamena aurkeztea; b) izango lukeen eraginaren ebaluazioa eskatzea, edo; c ) inolako ekimenik abian ez jartzea.Ikusten denez, Europar Batzordearen ekimenak forma eta prozeduretarako mugapen zorrotzak ditu gainean. Dena dela, ekimen hauek onuragarri gerta daitezke, beren botere bereziak "aitortuta" dituzten "erregio nazionalen" kasuan, ekimen hau Europa osoaren auzi gisa gauzatu ezkero. 2012-2013 © Eskubide guztiak erreserbatuta.\nSortuta eta hostinga bat ColorWeb\nDemokrazia zuzena eta hiritarren ekimena EBn\n• Erregio Nazionalen eskubideen alde eginez\nInformazio zehatza • Herritarren batzordea • Aldekoak • Berriak\n• Gure boluntarioa izan zaitez!\nHunagrian Civic Party\nTransylvanian Hungarian Peoples Party\nMakfalva Union of Transylvania family associations\nBékés Sudetendeutsche Landsmannschaft\nPüspökladány Hunnia Baráti Kör


Gizarte Zientziak W - Eskola 2.0rako baliabide didaktikoak\nWebquestak ikasleek burutzen dituzten ikerketa-jarduerak dira, informazi-iturri gisa nagusiki weba erabiliz. Gainera lan-proiektuen bidez lan egitea oso interesgarria da Gizarte Zientzietako saioetarako.\nGaia erakargarria izan behar da.\nAtazak sormena erabiltzea eskatzen du.\nKurrikulumean integratu behar da.\nTaldeaka egiten da.\nProzesuan zehar argibideak ematen dira.\nEbaluazioa ondo zehaztuta dago.\nInformazioa gaurkotuta dago.\nInformazio multimedia moduan aurkezten da.\nIkasgela mundura irekitzen da.\nWebquest: zenbat mota desberdinak dira daude:\nWebquest, asten bat edo batzuk.\nMiniquest, 1 edo 2 saio.\nAltzorraren bila, galdesorta gidatua, galdera gako batekin amaneran.\n1. Miniquest honetan lurralde garatuak eta ez garatuak bereizteko adierazleak zeintzuk diren aztertuko dituzue. Horretarako binaka jarduera batzuk egingo dituzue eta word formatuan jaso. Amaitzeko ,ateratako ondorioak zuen kideekin konpartituko dituzue eztabaidatuaz.\nLurralde garatuak eta lurralde azpigaratuak\n2. Erdi Aroan emakumeak eta gizonak, XXI. mendeko pertsonen bizimoduarekin konparatuz, beste era batean bizi ziren.Denbora-tunel makina baten bidez, Erdi Arora joan zaitezketela imajinatu. Aro honetara heltzean giza talde ezberdinak (noblezia, apaizak, artisauak, burgesak, nekazariak eta erregeak) nola bizi ziren ikertuko duzue.\nErdi Aroko giza taldeak.\n3. For centuries historical information was communicated orally. In cultures where there was little or no written language, stories of historical figures and events were passed on from generation to generation by word of mouth.\n4. Guda Zibila Euskadin, umeen bizitzaren bidez.\n5. Soviet Batasuneko urriaren Iraultza.\nWebQuesten modalitate bat geolokalizazioaren tresnak erabiliz, batez ere Google Earth.\n"Darwin Earthquest" .Bidaia Birtuala.


Bigarren urtez jarraian, Eibar lehen postuetan gizarte-arloan inbertitzen duten estatu mailako udalen artean — Eibarko Udala\nBigarren urtez jarraian, Eibar lehen postuetan gizarte-arloan inbertitzen duten estatu mailako udalen artean\nEibar laugarrena da 20.000 biztanletik gorako Espainiako 404 udalen artean, diru gehien bideratzen duena bere aurrekontuetan gizarte-zerbitzu eta sustapen sozialera, zehatzago, 225,4 euro biztanleko eta urteko.\nEibarrek, bigarren urtez jarraian, laugarren postua errepikatu du, gizarte-zerbitzuetan biztanleko eta urteko gehien inbertitzen duten 20.000 biztanletik gorako udalen rankingean. Hala jasotzen da hirugarren urtez jarraian Gizarte Zerbitzuetako Zuzendarien eta Kudeatzaileen Elkarte entzutetsuak "Gizarte Zerbitzuak eta Sustapen Soziala" arloetarako udalek bideratzen duten aurrekontuei buruz egin duen txostenean, 2017ko aurrekontuari dagozkion datuak jasoz, Ogasun Ministerioak argitaratuak.\nEspainiako 404 udaletako udal aurrekontuak aztertu ondoren, txostenak hiru taldetan banatzen ditu: gizarte-zerbitzuetan bikainak, pobreak eta prekarioak. 31 udalek bakarrik (guztien % 7,7) lortzen dute “bikaintasun” sozialaren maila, biztanleko/urteko 100 eurotik gorako gastua egiaztatzean, zeinaren onurak 3,5 milioi herritarrek jasoko dituzten. Rankingaren lehen udalak Euskadikoak dira: Errenteria, Santurtzi, Arrasate eta Eibar. Eibarren, urteko gastua 225,4 euro dira biztanleko eta urteko.\nRankinga ezartzeko honako faktore hauek hartu dira kontuan: Gizarte Zerbitzuetan eta Sustapen sozialean egindako gastua; 2018. urteari dagokion gastu soziala (biztanleko) ez izatea aurreko urtekoa baino txikiagoa; 2017ko gastu soziala gutxienez aurrekontu osoaren % 10 izatea; gardentasun finantzarioa egotea, alegia, Gardentasun Atarian aurrekontuaren partida-banaketa eta gastua, kasu honetan, gizarte-zerbitzuei dagokiena egoki kontsultatzeko aukera ematea.\nEmaitza hauek ikusita, eta azterketa egiten duen elkartearen zorionak jaso eta gero, Miguel de los Toyos alkatea pozik azaldu da, eta Udalak arlo sozialean duen jardunbide egokia nabarmendu du; era berean, berretsi du ildo beretik jarraituko duela lanean "konpromisoari eutsiz, orain arte bezala, eibartarren ongizateari eta bizi-kalitateari lehentasuna emateko, politika sozialak garatuz".\nEmaitzak ezagututa, azterketa egin duen Elkarteak udalei "begirunerik handiena adierazi die aurrekontuan egindako esfortzuagatik", haietako batzuk behin eta berriro, hala nola Eibarko kasua, “inbertsio soziala handitzeko egindako apustuagatik eta herritarrei gizarte-zerbitzu duin eta kalitatezko batzuk emateagatik".\nGizarte Zerbitzuetako Zuzendarien eta Kudeatzaileen Elkarteak 25 urte ditu eta bere ibilbidean zehar independentzia erabatekoa erakutsi du edozein erakunderekiko, ez du diru-laguntzarik ez eskatzen ez jasotzen, eta bere bazkide eta kolaboratzaileen kuotei esker mantentzen da. Eta zentzu horretan, “konpromiso irmoa du gizarte-zerbitzuen defentsarekin eta haien hobekuntzarekin”.\nUdalen rankinga. Gizarte Zerbitzuetako Zuzendarien eta Kudeatzaileen Elkartea.\netiketak: inbertsioak, Gizartekintza, rankinga, Eibar, gizarte-arloa


Ordain berdina emakume futbolariei • ZUZEU\nOrdain berdina emakume futbolariei –\nGehien balio duen gizonezko futbolista, eta gehien baliio duen emakumezko futbolista.\nAEBen futbol selekzio emakumezkoenak auzitara jo zuen Munduko Kopa jokatu aurretik, AEBetan behintzat gizonezkoen ordain berdina eskatzeko. Munduko Kopa irabazita, are eta ozenago egin du eskaria, jarraitzaileen eta politikarien aurrean.\nZenbait erakundek —goal.com, Forbes eta celebritynetworth.com— numeroak atera dituzte, eta emaitzak oso adierazgarriak dira:\nIkusleak. 2018an Gizonezkoen Munduko Kopak lau aldiz audientzia handiagoa izan zuen aurtengo Emakumezkoen Munduko Kopak baino. Zehazki, gizonezkoenak lortu zituen 3.570 milioi ikusle; emakumezkoenak, ostera, 1.000 milioi. Sekulako balentria, aintzat hartuta FIFAk hutsaren hurrengoa inbertitu duela emakumezkoena antolatzeko.\nIrabaziak. 2018an Gizonezkoen Munduko Kopak 6.000 milioi dolarretik gorako irabazkiak izan zituen. 2019ko Emakumezkoen Munduko Kopak, aldiz, 131 milioi dolar.\nSariak. 2022ko Gizonezkoen Munduko Kopak 440 milioi dolar banatuko ditu saritan. 2019ko Emakumezkoen Munduko Kopak, berriz, 30 milioi dolar banatu ditu saritan.\nJokalari ordainduenak. Gizonezkoen artean, Lionel Messi da diru gehien irabazten duen futbolaria: 450 milioi dolar balio du. Emakumezkoen artean, ostera, Alex Morgan da gehien irabazten duena: 3 milioi dolar balio du.\nZoritxarrez, alde izugarri horiek futbol-liga guztietan errepikatzen dira. Baina zerbait aldatzen ari da, garbi ikusi genuen bezala Real Sociedad klubaren emakumezko taldeak Erreginaren Kopa irabazi zuenean, edo Athleticen emakumeek Atletico Madrilgo emakumeen kontra jokatu zutenean, San Mames jendez lepo zegoela. Jendea erantzuten ari da. Orain klubei eta federazioei dagokie soldata arrakala berdintzea.\n(Pantaila-argazki hauek The National albistegitik atera ditut, CBC Kanadako telebista publikoaren albistegitik).\nEmakume futbolisten telebista-audientziak Munduko kopan ikusgarriak izan dira.\nemakumeak, futbola, Kirola, soldatak\nInterneta bikotekidea topatzeko lehen aukera EEBBtan\n4 pentsamendu “Ordain berdina emakume futbolariei”-ri buruz\nLangar 2019-07-26 11:15\nHemen gauzak nahasten ari gara. Diru publikoaz ari gara edo klub pribatuek futbolariei ordaintzen dienaz? AEBko selekzioei estatuak diru publikotik ordaintzen die, edo federazioak bere poltsikotik?\nMundua hankaz gora jartzen ari dela iruditzen zait azken aldian. Emakume futbolari horrek 3 milioi euro BAKARRIK kobratzen dituela, eta hilabetea pasatzeko ere nahiko lan daukagunok bere alde, Messiren soldatarekin daukan arrakala ea noiz berdinduko.\nSistema eukonomiko honetan badakigu ongi asko gauzak nola diren, audientziak horrela hazten jarraitzen badu eta gizonezkoen parera iristen bada, babesleek gero eta diru gehiago jarriko dute, eta hori gertatzen denean, emakume futbolari onenak kontratatzeko lehia proportzionalki handituko da, beren soldatak bezalaxe.\nHemen arazoa ez dator matxismotik, baizik eta emakumezkoen kirolak, orain arte behintzat, ez duela inolako ikusminik sortu.\nTupust! 2019-07-27 15:59\nEEBBtako emakumeen selekzioak sistematikoki galtzen du 15 urteko gizonezkoen talde erregionalen aurka. Logika horrekin 15 urteko mutikoek ere 3 milioi $ko balioa izango lukete, hori litzake bidezkoena.\ngarrett 2019-07-27 17:00\nGizonezkoen irabazi eskaldaluzkoak salatu beharrean, emakumezkoenak haien paretsura igotzea nahi. Ez horixe, ordaina berdindu, bai, baina behetik!\nHego 2019-07-28 16:24\nFutbolarien (eta bestelako artista/kirolarien) munduan “katxea” da haien irabaziak zehazten duena. Beraz ezin da alderatu Messik sortzen dituen irabaziak Alex Morganek sortzen dituen irabaziekin. Ez da matxismo kontua, merkatua da.


Mari Karmen Menika: “Jose Ramon langile fina eta nekaezina da, beti laguntzeko prest” – UEU365\nMari Karmen Menika: “Jose Ramon langile fina eta nekaezina da, beti laguntzeko prest”\nueu365 | 2018-06-22\nJose Ramon Etxebarria irakasleak 70 urte bete ditu eta Udako Euskal Unibertsitateak bere omenezko liburua argitaratu du: “Bai, jauna, bai: fisika euskaraz!” . Argitalpen honen bidez, esker ona agertu gura dio bere bizitza akademiko osoan euskal unibertsitatea eraikitzen eginiko lanagatik. Izenburuan, 1976ko esaldia gogorarazi dugu, “Bai, jauna, bai: fisika euskaraz!” hori Joserraren tinkotasunaren adierazgarri delako, eta 42 urte igaro ondoren sendotasun, zorroztasun eta gozotasun berarekin ikusten dugulako euskal unibertsitatearen aldeko lanean. Mari Karmen Menika UEUko lantaldeko kidea izan da liburuaren koordinatzailea Gidor Bilbao, Pruden Gartzia eta Nekane Intxaurtzarekin batera.\nNondik dator omenaldi-liburua egiteko ideia?\nJose Ramonen erretiroa hartzeko garaia iristear zegoela eta, 2015ean hasi ginen egitasmoa lantzen. Gure helburua liburu kolektiboa osatzea eta argitaratzea zen Jose Ramonen omenez, erretiroa hartzen duten unibertsitarioen artean sarritan egiten ohi den bezala. UEUko zuzendaritzan egitasmoa aurkeztu genuen eta UEUk bere egin zuen. Erretiro data zein izango zen jakindakoan, martxan jarri genuen egitasmoa.\nAlde batetik, Jose Ramon Etxebarriaren produkzio zientifiko-akademikoa agertuko da bertan. Bestetik, bi motatako artikuluak biltzen dira: artikulu zientifiko-akademikoak eta gorazarrezkoak. Orotara, hirurogei bat lagunen ekarpenak biltzen dira bertan: Kepa Altonaga, Martin Orbe, Igone Zabala, Pedro Miguel Echenique, eta bere alabak eta ilobak, besteak beste.\nZer suposatu du UEU barruan Joserrak?\nJose Ramon Etxebarria, erreferentea da euskal unibertsitate bidean. UEUren sorreratik gaur egun arte bidelagun izan dugu eta berak egindako ekarpenak anitzak izan dira esparru guztietan: zuzendaritzako partaide, fisika saileko sailburu, argitalpen batzordeko partaide, irakasle, zuzentzaile… Langile fina eta nekaezina, beti laguntzeko prest. Karisma handiko pertsona.


Hegoak elkarteak ateak itxi ditu, "erakundeen babesik ezarengatik" - Nafarroako Hitza Hegoak elkarteak ateak itxi ditu, “erakundeen babesik ezarengatik” – Nafarroako Hitza\n2022, ekainak 17 Albisteak, gaiak, Gizartea, nafarroa 117\nIa hiru hamarkadaz aritu da lanean droga kontsumoaren inguruan. Pandemiak «ito» du taldea.\n“Akitu arte egin dugu hegan, eta itsasoaren erdira erori gara”. Irudi horren bidez azaldu du Hegoak elkarteko kide Floren Luquik jarduera eten eta ateak ixtea erabaki dutela. “Pandemiak ito” dituela erran du, eta “erakundeen babesik ezak” bertze aukerarik ez diela eman. “Hagitz tristea da, baina ezin dugu lanean jarraitu”.\nLan egiteko modu horrek ekarri du Hegoak elkarteko kideak gazteen besta esparruetan sartzea, bai eta haien etxabeetan ere. “Espainiako Estatuan erreferente bilakatu gaitu gazteekin lortu dugun harreman hurbil horrek”, nabarmendu dute Hegoak elkarteko kideek. Drogen kontsumoaren arriskuez eta ondorioez ohartarazi dituzte gazteak; informazioa haien esku jarri, eta gazteok lagundu dituzte hartu dituzten erabakietan.\nLan hori egiteko, gazteen aisialdiko guneetara joan dira Hegoak elkarteko kideak, eta kontsumitzen ari ziren drogen analisiak egin dituzte, bertzeak bertze. Garaian garaiko substantzien berri jaso dute, eta beren jarduera unean uneko beharretara egokitu ahal izan dute.\n2012ko plana, giltzarri\nGaraian garaiko errealitatera moldatuz joan dira Hegoak elkarteko kideak; Nafarroako Gobernutik drogen\nmendekotasunari buruz zehaztutako politikek ere markatu dute haien bidea, halere. Bide horretan 2012. urtea giltzarri izan zela azaldu dute Hegoak elkarteko arduradunek.\n2012an, Drogen eta Bertzelako Menpekotasunen Prebentziorako II. Plana onartu zuen Nafarroako Gobernuak. “Lehen planeko oinarriak erabat aldatu zituen bigarren horrek, eta drogen auziko politiketan atzera egitea ekarri zuen, zaharkituta zeuden irizpideak ezarriz”.\nPlan horren ondorioz, Nafarroako Gobernuak %65 murriztu zituen Hegoak elkartearen diru laguntzak, eta “zaildu” egin zuen taldeko kideen jarduera. Hurrengo urteak “hagitz zailak” izan zirela kontatu dute Hegoak elkarteko kideek. 2019an onartutako droga mendekotasunen prebentziorako hirugarren planak “haize pixka bat” eman zion erakundeari, baina, 2020an pandemiak eztanda egin eta gero, egoerak okerrera egin zuen.\nHirugarren plan horrek egindako urratsa eskertu zuen Hegoak elkarteak, onartu zutenean. “Egoera berrietara egokitzeko” ahalegina onartu zion elkarteak testu berriari. Pandemiak, baina, ez du aukerarik eman plan hori behar bezala garatzeko orain arte, eta zuzenean eragin dio, gainera, elkartearen jarduerari. “Hirugarren planarekin lortu genuen gure tokia berreskuratzea, neurri batean, baina osasun krisiak betean jo gaitu. Inor ez da oroitu irabazi asmorik gabeko erakundeokin”, salatu du elkarteko Floren Luquik.\nElkarteko kideek berretsi dute administrazioaren babesik gabe ixtea bertze erremediorik ez dutela izan. Joan den astean egin zuten agerraldia, Iruñean, erabaki horren berri zabaltzeko. Eskertu nahi izan zuten ia 30 urteko bidean lagun izan dituztenen babesa, eta haien bidez nahi dute orain Hegoak elkartearen filosofiak aurrera egin dezala: “Kontua da jakitea kontsumitzen duenak zergatik egiten duen, zertarako, zer, noiz eta zenbat”.\nHegoak elkarteko kideek eskaera bat egin diete erakunde publikoei, atea erabat itxi baino lehen: “Instituzioek benetako konpromiso bat hartu behar dute prebentzioaren alde; gazteekin lan egiten duten erakundeekin hitzarmen egonkorrak behar dira”. Helburua da erakunde horiek ez desagertzea.\nGazteak, profesionalak eta familiak hezten jarraitzeko beharra nabarmendu dute Hegoak elkarteko arduradunek, agurraren unean. Ia 28 urtez egin diete aurre kontsumoarekin lotutako arazoei. Orain, atea itxi dute.\n« Hegalak zabaldu ditu\nLekukoa hartzeko prest »


Hainbat ahultasun Cisco produktu batzuetan | BCSC - Zibersegurtasun Euskal Zentroa\nHainbat ahultasun Cisco produktu batzuetan\nArgitalpen data: 2021/04/08\nCisco Small Business routerrak:\nSoftware SD-WAN vManage, 18.4 bertsioa eta aurrekoak, 19.2, 19.3, 20.1, 20.3 eta 20.4\nLarritasun kritikoko 2 ahultasun eta larritasun handiko beste 2 ahultasun antzeman dira. Horien bidez, erasotzaile batek, urrunetik eta baimenik gabe, pribilegioetan gora egin lezake, edo kode arbitrarioa exekutatu.\nSD-WAN vManage softwarearen kasuan, 19.2.4, 20.3.3 eta 20.4.1 bertsio egonkorretara eguneratzea gomendatzen da, hurrenez hurren.\nRouterren kasuan, RV132W, RV160 edo RV160W produktuetara migratzea gomendatzen da, izan ere, ez da eguneratzerik argitaratuko bizitza erabilgarriaren amaierara helduta.\nAhultasun kritikoak honakoei dagozkie:\nSD-WAN vManage softwarearen urruneko kudeatzaileak sarrera-datuak modu desegokian balioztatzearen ondorioz, erasotzaile batek, urrunetik eta baimenik gabe, bufferraren gainezkatzea eragin lezake eta kode arbitrarioa exekutatu azpiko sistema eragilean, root pribilegioekin, bereziki diseinatutako konexio-eskaera bat bidali ostean. Ahultasun kritiko horretarako, CVE-2021-1479 identifikatzailea esleitu da.\nKaltetutako routerren webgunean oinarritutako administrazio-interfazean datuak oker balioztatzearen ondorioz, erasotzaile batek, urrunetik eta baimenik gabe, kode arbitrarioa exekuta lezake root erabiltzaile gisa azpiko sistema eragilean, bereziki diseinatutako HTTP eskaerak bidaliz. Ahultasun kritiko horretarako, CVE-2021-1459 identifikatzailea esleitu da.\nKritikotasun handiko gainerako ahultasunetarako, honako identifikatzaileak erreserbatu dira: CVE-2021-1137 eta CVE-2021-1480.\nEtiketak: Eguneratzea, Cisco, Komunikazioak, Ahultasuna.


Presoen eskubideak aldarrikatzeko mobilizazioak egingo dituzte bihar - Urola Kostako Hitza : Urola Kostako Hitza\nBihar, hileko azken ostirala izanik, presoen eskubideen aldeko mobilizazioak egingo dituzte eskualdean. Azpeitian eta Azkoitian, esaterako, giza kateak egingo dituzte, 19:00etan hasita, eta Sarek adierazi duenez, garrantzia berezia izango dute biharko protestek, eta Ibon Iparragirre presoaren “egoera larria” salatuko baitute. Hiesa du preso ondarrutarrak, eta haren “berehalako” askatasuna eskatuko dute. Azkoitian, eliza atarian egingo dute giza katea, eta Azpeitian, plazan. Gainontzeko herrietan, elkarretaratzeak egingo dituzte: Getarian, 19:30ean elkartuko dira, udaletxe aurrean; Zarautzen, 19:45ean egingo dute elkarretaratzea, udaletxeko plazan; Zestoan (plaza), Zumaian (Erribera kalea) eta Orion (plaza), berriz, 20:00etan elkartuko dira; eta, Errezilen, 20:00etan izango da elkarretaratzea.


Wilderrek egingo lukeen bezala: mayo 2013\nCalvin (Paul Dano) idazle gazte bat da. Bere lehen eleberriarekin izugarrizko arrakasta lortu zuen. Jarraitzaile zein kritiko askorentzat Calvin “literatura jenio” bat da, idazteko dohain bikaina duena. Hala ere, Calvinek adjektibo horren erabilpena ukatzen du. Nolabait, jarraitzaileek (emakumezkoek batez ere), idazlea eta horren bizitza idealizatu egin dute, baina errealitatea ideia horietatik nahiko urrun dago. Calvin blokeatuta bizi den idazlea da, ez daki zer idatzi eta ez du inspirazioa aurkitzen. Eroso eta babestuta sentitzen den toki bakarra bere etxea da. Idazleak ez du neskengan konfiantzen, soilik pertsona arrakastatsua izateagatik “maitatzen” dutela pentsatzen baitu. Inspirazioa galduta, Calvinek ez du irtenbiderik topatzen.\nEgilea naiara_glez en 21:27 No hay comentarios:\nEtiketak Jonathan Dayton, Paul Dano, Ruby Sparks, Valerie Faris, Zoe Kazan\nEgilea naiara_glez en 14:00 No hay comentarios:\n'The Great Gatsby' (2013) - Jay Gatsby misteriotsua\nNew York, 20ko hamarkada. Nick Carraway (Tobey Maguire) Wall Street-en lanean hasi berri den gazte bat da, bere helburuen artean “amets amerikarra” betetzea dago. Carraway etxe txiki batean bizi da, hiritik urrun eta justu-justu Gatsburen etxe erraldoiaren ondoan.\nDirudienez, inork ez du Jay Gatsby (Leonardo Dicaprio) ezagutzen. Espia nazia? Hiltzaile bat? Kontrabandista? Gerra heroia? Ugariak dira Gatsby misteriotsu eta aberatsaren pertsona inguratzen duten zurrumurruak. Gatsby festa itzelak antolatzen ditu bere “jauregian”. Bertara hurbiltzen diren gehienek ez dute Gatsby ezagutzen, horregatik Gatsbyren inguruan dugun informazio eskasa ez dakigu egia ala gezurra den. Istorioaren narratzaile eta idazle gisa, Gatsby misteriotsua aurkeztuko digu Carrawayk. Egun batetik bestera, Carraway festaz festa joango da eta inoiz pentsatu ez zuen mundu batean murgilduko da.\nEgilea naiara_glez en 16:07 No hay comentarios:\nEtiketak Baz Luhrmann, Carey Mulligan, Drama, Leonardo DiCaprio, The great gatsby, Tobey Maguire\nErlazionatutako edukia: 'Azpitituluak euskaraz'\nGermain (Fabrice Luchini) ikasleen idazlanak irakurtzeaz nazkatuta dago… Claudek (Ernst Umhauer) idatzitako idazlanarekin topo egiten duen arte. Claudek idatzitako testua bitxia da, bertan ikasleak bere lagun baten familiari eta etxeari dien miresmena adierazten du. Horretaz aparte, familia horren etxean sartzeko eta familia horren “kide” izateko duen intentzioa agerian uzten du testuetan. Clauden idazlanak “jarraituko du” misteriotsu batekin amaitzen dira, modu horretan itxaropenik ez zuen irakaslearen esperantzak berpiztuz. Kapituluka banatuta dauden idazlanak ikusita, Germainek ikasleari laguntza eskainiko dio: testua era egokian garatzeko gomendioak emango dizkio gazteak duen potentziala garatzeko. Hasieran ariketa hutsal bat baino ez dena, ariketa narratibo hipnotiko eta manipulatzailea bihurtuko da.\nAlde batetik, François Ozonen pelikulak errealitate eta fikzioaren arteko joko bat planteatzen du. Bestetik, ikusleek duten/dugun “manipulatzeko prestutasuna” eta behatze nahia kolokan jartzen ditu. Clauden testuen protagonistak pertsona errealetan oinarrituta daude, lagun baten gurasoak dira eta denbora luzez ikuskatzen eman duen etxea horretan sartzea finkatu du helburu gisa. Bere idazlanetan Claude errealitate hori “txukuntzeaz” arduratzen da, zenbait egoeretan gehiegi dramatizatuz. Istorioa, pertsonaiak eta irakurle/ikusleak nahi bezala maneiatzen ditu.\nEgilea naiara_glez en 13:37 No hay comentarios:\nEtiketak Dans la maison, Drama, Ernst Umhauer, Fabrice Luchini, François Ozon\nLaura Hunt (Gene Tierney) bere apartamentuan hilda aurkitu dute, froga guztiek aditzera ematen dutenez hilketa bat izan da. Orain, Mark McPherson (Dana Andrews) detektibeak du hiltzailea aurkitzeko ardura. Hilketaren arrazoiak zeintzuk izan ziren ikertu behar ditu McPhersonek, horretarako Lauraren ezagunak eta errudun posibleak ikertuko ditu. Lauraren ezagunek egindako adierazpenen bitartez, biktimaren erretratua eraikitzen hasiko da eta ia konturatu gabe, McPherson “Lauraren mamuak” sortzen dion desiraz harrapatuta geratzen da.\n‘Laura’ Otto Premingerrek zuzendu zuen. Zuzendariak zine beltzaren narratiba hartzen du oinarri gisa, baina melodrama, misterioa eta intriga gaineratzen dizkio emaitza bitxia lortuz. Ispiluak, itzalak, erretratuak, desleialtasunak, desira, misterioa, hilketak, off ahots apur bat, ideia batez maitemindutako detektibea, desengainua… Otto Premingerren ‘Laura’ pelikulak generoaren ohiko elementu nahikoak biltzen ditu, eta horiek istorioaz gozatzeko nahikoak dira.\nEgilea naiara_glez en 18:03 No hay comentarios:\nEtiketak Cliffton Webb, Dana Andrews, Gene Tierney, Laura, Otto Preminger, Vincent Price


Japonia eta Euskal Herriaren arteko elkarretaratzeaz oinarritutako “concept-store” bat, gastronomia, kultura, eskungintza eta ekologiari dedikatua.\nJaponiar vegano jatetxe bat & kalitatezko janari saltegia\nProposatua den sukaldaritza, japoniar saboreak (tea berdea, irrisa, yuzu-a, sesamoa, miso-a, noria-a), japoniar sukaldaritza tradizionala (soba, udon-a, tempura-a, onigiri-a…) eta tokiko biologiko mozkina (euskal bixkotxa, tokiko barazkiak, siropak, eztia…) arteko nahasketa bat da. Saltegiak, Euskal Herriko eta Japoniako etxeko mozkin andana bat eskaintzen du (arno naturalak, saké-a, Patxarana, Umeshua-a…).\nUrtean bi aldiz, japoniar artistak errezebitzen ditugu. Euskaldun artisau batekin lan egitea gonbidatuak direnak, aktibitate desberdinetan: zeramika, ehungintza, lore artea, zurezko zizelkaritza, saskigintza, arte marziale, paper artea, musika tradizionala, sukaldaritza-artea…\nWorkshop-a & galeria\nUrtean zehar, artisauak eta artistak gonbidatzen ditugu, japoniar eta euskal eskungintza tradizionala tailer batzuen inguruan. Egitaraua: – ikerlari, artista, ofiziale, olerkari eta bitartekari arteko elkartaratzeak, gai horien inguruan: ekologia, artea eta eskugintza. – filma emanaldiak – antzezpenak – erakusketak\nWorkshop #1 – Eltzegintza- Artxibo / Abendu 2016\nGure berriak parteka ezazkizue @ETXENAMI\nasteartea – larunbat : 10h – 15h (jatexte zerbitzua 12h-14h30)\nostirala – larunbat : 10h-15h (jatexte zerbitzua 12h-14h30 / 19h30 – 21h30)